Galileo Galilei - Şərhlər - 2021\nGalileo, elmi inqilabda misilsiz rol oynayan italyan fizik, riyaziyyatçı, astronom və filosof idi. 15 fevral 1564-cü ildə İtaliyanın Pisa şəhərində anadan olub. Onun ən çox istinad etdiyi və yaşadığı dövr üçün ən inqilabçılardan biri, zamanında inanıldığı kimi yerin deyil, günəşin hələ də mərkəzi olduğu kainatın bir modelini təsvir edən Heliocentric nəzəriyyəsinin irəli sürülməsidir.\nHəm də eyni dərəcədə sürətlənmiş hərəkət və sarkaç hərəkətinin ilk ardıcıl tədqiqatlarını inkişaf etdirmək üçün məsuliyyət daşıyırdı. O, cisimlər qanunu və ətalət prinsipi və Nyuton mexanikasının inertial istinad, prekursor ideyalarını irəli sürdü.\nGalileo, o dövrdə mövcud olanlara nisbətən xeyli dərəcədə yaxşılaşdırılmış bir teleskop qurdu, bu günəş ləkələrini (görmə qabiliyyətini itirir), aydakı kraterləri, Venera fazalarını, Yupiter aylarını, Saturnun üzüklərini müşahidə etməyə imkan verdi. və saysız Samanyolu ulduzları.\nÖz tədqiqat avadanlıqlarını inkişaf etdirməklə məşhur olan Galileo, hidrostatik miqyaslı, bucaqları və əraziləri ölçməyə imkan verən bir həndəsi kompas növü, Galileo termometr və baba saatının qabaqlayıcısı kimi alətlərin yaradılması ilə əlaqələndirilir. 1614-cü ildə hava çəkisini müəyyənləşdirmək üsullarını araşdırdı, bunun çəkisinin az, lakin əvvəllər düşündüyü kimi sıfır olmadığını tapdı.\n1616-cı ildə İnkvizisiya (Müqəddəs İdarənin Tribunalı) Heliocentric nəzəriyyəsi ilə qərar verərək, günəşin kainatın daşınmaz mərkəzi olması iddiasının dinsiz olduğunu və yerin hərəkət etdiyini "teoloji cəhətdən" səhv olduğunu bildirdi. Yeni dəlillərini təqdim etmək üçün Romaya çağrıldı. Beləliklə, o, fikirlərini Müqəddəs Büro qarşısında müdafiə etmək fürsəti tapdı. Yerin hərəkət etdiyini başa düşmək üçün kifayət qədər dəlil olmadığını qərara aldı ki, bu da Galileonun heliosentrik nəzəriyyədən müdafiəsini tərk etməsinə səbəb oldu. Galileo fikirlərini davam etdirməkdə israrlı olduqdan sonra onları yaymaq və ya öyrətmək qadağan edildi.\nQalileonun qınanması, sxolastikizmin əsas geosentrizmi, Aristotel fəlsəfəsi (e.ə. IV əsr) ilə Aşağı Orta əsrlərdə (11-14 əsrlər) Avropa düşüncəsində hakim olan xristian doktrinası arasındakı möhtəşəm sintezdən xilas olmaq cəhdi idi. Məhkəmə iddiası uzun 350 ildir davam edir. Yalnız 1983-cü ildə Papa John Paul II Kilsənin səhvlərini etiraf etdi və ona bəraət verdi.\n8 yanvar 1642-ci ildə vəfat etdi. İtaliyanın Florensiya şəhərində.\nVideo: Galileo Kimdir ? (Yanvar 2021).\nÇağırışa cavab 23\nOrta məktəb (səhifə 3)\nMatris əlavə və toplama işarəsi\nRiyaziyyatın tədrisində bir vasitə kimi oynaq\n9-cu əsrdən bəri riyaziyyat tarixi (hissə 2)\nCopyright 2021 \_ Bütün saytda bir riyaziyyat \_ Galileo Galilei


Litvada milli musiqi alətlərmizə büst qoyulacaq -\nAzərbaycan Respublikasının Litva Respublikasındakı Səfirliyi tərəfindən 28 May- Respublika Günü, eləcədə Azərbaycan Diplomatik Xidmət Orqanlarının 100 illiyi mününasibətilə Vilnusda təşkil edilmiş rəsmi qəbul zamanı qonaqlara "Aypara" Muğam Qrupunun ifasında konsert təşkil olunub.\nTeleqraf.com xəbər verir ki, "Aypara" qrupu həmçinin cari ilin iyunun 7-də Vilnusun ən populyar turistik məkanı hesab edilən Ujupios səmtində Ujupios Respublikasının Konsitutsiyasının Azərbaycan dilinə tərcüməsi və bununla bağlı lövhənin açılış mərasimində çoxsaylı sakinlər və qonaqlar qarşısında açıq havada konsert proqramı ilə çıxış ediblər.\nBundan əlavə 8-9 iyun tarixlərində sözügedən qrup Ağstafa şəhəri ilə qardaşlaşmış - Litvanın turizm-kurort şəhəri Birştonasa səfər edərək şəhər günü festivalında iki günlük geniş konsert proqramı təqdim ediblər.\nMuğam Qrupu hər çıxışlarında Litvalılarla öz dilərində danışaraq, Milli musiqi alətlərimiz olan tar – kamançada Litva Respublikasının Musiqi Nümunələrindən və Litva Dövlət himnini tar-kamançada ifa edərək onların sevgi və rəğbətini qazanıb.\nEləcədə onların çıxışına görə mənfur düşmənlərimiz ermənilərin çox olduğu bir şəhərdə Azərbaycan bayrağı bir ay boyunca Litvanın Birştonas şəhərində gecə-gündüz dalğalanmağı onlara qürur hissi verib.\nLitvalılara özlərini sevdirən muğam qrupumuzun Azərbaycan musiqisinin xaricdə mükəmməl şəkildə təbliğatı və siyasəti nəticəsində Litvadan Azərbaycan Respublikasına Litvanın Birştonas Şəhər parklarının birində tar,kamança və qaval büstü qoyulması barədə təklif verilib.\n"Aypara" Muğam Qrupunun Litva dilində çıxışları, Azərbaycan Milli Musiqi Alətləri tar-kamançada Litva musiqilərindən nümunələri, həmçinin Litva dövlət himninin səsləndirilməsi xüsusu alqışlarla qarşılanıb.\nMusiqiçilərimizin bu uğurlu ifasından sonra yerli sakinlərin milli musiqi alətlərimizə olan marağını nəzərə alaraq, Birştonas şəhər meriyası şəhərin əsas parklarından birində Azərbaycan Milli Musiqi Alətlərindən ibarət guşənin yaradılması təklifi ilə çıxış ediblər.\nTəklif baxılması üçün Azərbaycan Respublikası Prezident Administrasiyasına təqdim olunub.\nQeyd edək ki, "Aypara" muğam qrupunun üzvləri Ədalət Behbudov (tar), Pərviz Fərhadov (kamança), Gülzar Fərəcovaadır (xanəndə).\nXüsusi karantin rejiminin pozan 1818 hərəkət iştirakçısı məsuliyyətə cəlb edildi - DYP\nDünyada koronavirus qurbanlarının sayı 530 mini ötdü\n"Sobsan"dakı yanğında FHN-in 5 əməkdaşı xəsarət aldı - Rəsmi\nAvropada yayılır: Donun altına baxıb şəkil çəkənlərlə bağlı - Qərar\nFransadan Türkiyəyə qarşı növbəti xain həmlə - Hüseyn Baraner\nƏrdoğandan iddialı açıqlama: Avropada nömrə birik...\n4 İyul 18:49\nBakıda kriminal avtoritetin dəfnində iştirak edənlər saxlanıldı – Foto\n4 İyul 16:50\nİcra başçısı yas mərasimi belə dayandırdı - Video\nİşə getmək üçün icazə aldılar, Qusara istirahətə getdilər – Cəza/Foto\n4 İyul 16:16\nTürkiyə bu jurnalisti İsveçdən tələb edir\n4 İyul 15:17\nPolis dərzi sexlərində əməliyyat keçirdi: 56 nəfər saxlanıldı - Foto\nBomba yüklü avtomabil partladıldı - Terror aktı\nİranda vəziyyət pisləşdi: hər gün 100 ölü\nBu ölkə COVID-19-a görə işıqfor sisteminin tətbiqinə başlayır\n4 İyul 20:07\nİcra hakimiyyəti işçisinin evi niyə yanıb? - Açıqlama\n4 İyul 15:48\nİsmayıllıya istirahətə gələnlər belə cərimələndi - Foto\nDünyada bol su dövrü başa çatdı, hər damcı üçün... - Beynəlxalq ekspert\n4 İyul 19:32\n“Günün sonuna qədər bu rayonların subartezian quyusu işə salınacaq” - Rəsmi\n4 İyul 17:50\nDeputat qanun layihəsini rep oxuyaraq izah etdi – Video\nMerkel ilk dəfə maska taxdı – Foto\nVasif Sadıqlı: "BŞİH-də daha bir görüşü razlaşdırdıq" - İki qurum da müzakirəyə qoşulur\n4 İyul 20:20\nİsmayıllıda oğluna yığıncaq təşkil edən ata cərimələndi - Foto\n4 İyul 16:01\nSəkkiz yaşlı uşaq atışmanın qurbanı oldu\n4 İyul 17:38


The Doors — Vikipediya\nThe Doors (azərb. Qapılar) – Amerika Birləşmiş Ştatlarının Kaliforniya ştatının Los-Anceles şəhrində yaradılmış rok qrupu. Qrup fəaliyyət göstərdiyi illər ərzində böyük şöhrət əldə etmişdir. 1965-ci ildə yaradılan qrupun ən parlaq dövrü, qrupun vokalisti Cim Morrisonun ifa etdiyi dövr hesab olunur. Cim Morrison qrupda cəmi 6 il fəaliyyət göstərmişdir. 1971-ci ildə Cim Morrisonun ölməsi ilə birlikdə qrupun şöhrəti zəifləməyə başlamışdır. Sonrakı illərdə hazırlanan musiqi parçaları, əvvəlkilər qədər məşhur olmasada, qrup Morrisonun ölümündən sonrada fəaliyyət göstərmişdir. 1973-cü ildə qrupun fəaliyyətinə son qoyulmuşdur. The Doors musiqi sözlərində olan dərin məna ilə insanların digər qruplara görə daha çox təsir etmişdir. Break on Through, L.A. Woman, The End, The Crystal Ship və Light My Fire kimi hitlər qısa zaman ərzində bütün dünyada məşhurluq qazanmışdır. Qrupun adının The doors olması, Cim Morrisonun adı ilə bağlıdır. Morrison ilham qapıları adlı kitabı oxuduqdan sonra qrupun adını qapılar qoymuşdur.\nQrupun tam heyəti (soldan sağa: Con Densmor, Robbi Kriger, Rey Manzarek və Cim Morrison)\n(Biraraya gəlmə: 1978, 1993, 1997, 2000, 2011)\n2 Nyu Hevan və Mayami hadisələri\n3 Qrupun dağılması\nCim Morrison uşaq vaxtı gördüyü dəhşətli qəza onun yaradıçılığına daim təsir etmişdir. Gənclik illərində digər yaşıdlarından fərqlənən Morrison 1965-ci ildə Kaliforniya Universitetinin kinoşünaslıq fakültəsində təhsil alırdı. Film yaradıcılığının ona tam uyğun olmadığını anlayan, Morrison gündəlik şəkildə rok musiqisi dinləyir və dövrünün tanınmış rok qruplarına pərəstişkarlıq edirdi. Təhsil aldığı ali məktəbi yarımcıq tərk edən Cim Morrison Los-Anceles şəhərinə yollanır. Təsadüf nəticəsində küçədə Rey Manzarek ilə tanış olur. Hər iki gəncin rok anlayışları bir-birinə yaxın idi. Morrison özü yazdığı Moonlight Drive mahnısının sözlərini Manzarekə oxuyur. Rey Manzarek mahnını studioda yazmağı təklif edir və bununla da XX əsrin ən məşhur rok qruplarından birinin əsası qoyulur. Qrupun digər iki üzvü Con Densmor və Robbi Kreygeri qrupa Rey Manzarek gətirmişdir. Həmin illərdə Manzarek özü Rick and The Ravens adlı qrupda fəaliyyət göstərirdi. Rick and The Ravensdən Morrisona görə ayrılan Manzarek qısa zamanda digər iki üzvü qrupa qataraq, məşhur heyəti tamamlayır. Cim Morrisonun iştirakı ilə keçən 6 il, qrupun ən məhsuldar dövrü hesab olunur. Bir-birinin ardınca verilən konsertlər zamanı, minlərlə insanları qrup üzvülərin görmək üçün konsert mərkəzlərinə axışırdı.\nNyu Hevan və Mayami hadisələriRedaktə\nCim Morrisonun Nyu Hevan polis idarəsində çəkilmiş şəkili\nQrup tarixində iki önəmli hadisə baş vermişdir. Bu hadisələrə qədər, müəyyən fikir-ayrılığı olsada, konsert zamanı Nyu Hevan və Mayami şəhərlərində yaşanmış olaylar, fanatlarla qrup arasında xüsusəndə Cim Morrison münasibətlərin soyumasına səbəb olmuşdur. Nyu Hevan şəhərində konsert zamanı, Cim Morrisonun səhnə arxasında xidmətçi qadını zorlaması xəbəri yayılmışdı. Polis dərhal Morrisonu həbs etmiş və konsert yarımçıq dayandırılmışdı. Konsertin yarımçıq qalmasına etiraz edən fanatlar, konsert mərkəzində kütləvi dava salmışdılar. Cim Morrison ona qarşı olan bütün iddiaları rədd edirdi və bunun ona qarşı atılmış böhtan olduğunu bildirirdi. Sonralar, Morrison Peace Frog adlı mahnısında Nyu Hevan şəhərində baş vermiş hadisə barədə oxumuşdur.\nMayami şəhərində verilən konsert zamanıda Nyu Hevanda yaşananlara bənzər hadisə yaşandı. Tamaşaçıların istəklərini nəzərə almayan və onların üzərinə qışqırması, Morrisonun fitə basılmasına səbəb oldu. Bu hərəkətdən daha da əsəbləşən Cim Morrison tamaşacıları təhqir etməyə başlayır və onları soyunmaqla hədələyir. Vəziyyətin daha da gərginləşdiyini görən polis, Morrisonu səhnədən kənarlaşdırır və konsert ləğv edilir. Mayami şəhərində olay bütün Amerikada böyük səs küyə səbəb olur. Qrupun bir çox şəhərlərdə keçirilməsi plandaşdırılan konsertləri ləğv olunur. The Doors qrupu 21 ştatda konsert verməsi, rəsmən qadağan olunur və Cim Morrisona qarşı məhkəmə iddiası qaldırılır. Vəkillər onu ictimai qaydanı pozaraq, xuliqanlıq etməkdə günahlandırırdılar. Morrisona qarşı tələb olunan əsas cəza müddəti 6 ay idi. Günahkar elan edilməsinə baxmayaraq, Morrison daha yuxarı insitansiyalara müraciət edir. Növbəti məhkəmə prosesini gözləmədən Paris şəhərinə gedir. Bununla qrupun fəaliyyətində durğunluq dövrü başlayır.\nThe Doors – Yanvar 1966-67\nStrange Days – oktyabr 1967\nWaiting For The Sun – 1968\nThe Soft Parade – 1969\nMorrison Hotel – 1970\nL.A. Woman – oktyabr 1971\nOther Voices – aprel 1971\nFull Circle – 1972\nAmerican Prayer – 1978\nAlive She Cried – 1983\nIn Concert – 1991\nKutu Seti – 1997\nBright Midnight: Live in America – 2002\nLive in Hollywood – 2002\nLegacy: the Absolute Best – Avqust 2003\nVikianbarda The Doors ilə əlaqəli mediafayllar var.\nMənbə — "https://az.wikipedia.org/w/index.php?title=The_Doors&oldid=6187575"\nLast edited on 26 oktyabr 2021, at 07:12\nBu səhifə sonuncu dəfə 26 oktyabr 2021 07:12 tarixində redaktə edilib.


“Going Global 2015” (Qloballaşma) Konfransına Müraciət\nCümə 31 Oktyabr 2014 - 00:00 Bakı, Azərbaycan\n“Going Global 2015” (Qloballaşma) Konfransında iştirak üçün təkliflərin qəbulu başlamışdır. Tədbirdə iştirak etmək üçün buradakı ərizə formasını dolduraraq müraciət edə bilərsiniz.\n"Going Global” təşəbbüsü beynəlxalq təhsil cəmiyyəti çərçivəsində fəaliyyət göstərən siyasətçiləri, mütəxəssisləri və bu istiqamətdə təcrübəsi olan şəxsləri cəlb edir. Bu məqsədlə biz, konfrans mövzularına dair bilik və təcrübənin bölüşməsini təmin edən təklifləri almaq istəyirik. Biz aidiyyatlı mövzular üzrə unikal baxışlar, xüsusilə də təhsil fəaliyyətinizdə üzləşdiyiniz çətinliklərə və imkanlara cavab tədbirlərinizi təsvir edən praktiki misallar barədə öyrənmək istəyirik. Uğurlu təkliflərdə siyasətin praktiki tətbiqi ilə əlaqəliliyi əks etdirilməlidir, məsələn, təhsil sektorunda konkret təcrübələrin bu istiqamətdə siyasətin inkişaf prosesinə etdiyi təsiri əks etdirən təkliflər ola bilər.\nYekun xülasəniz seçdiyiniz mövzu çərçivəsində olan bir və ya bir neçə suala cavab verməlidir.\nSizi, aşağıdakı istiqamətlərdən biri üzrə təkliflərinizi təqdim etməyə dəvət edirik:\nMəruzəçi (müraciət forması)\nSədr (müraciət forması)\nPoster (müraciət forması)\nKurator (müraciət forması)\nTəklifin növü: Cümə, 31 oktyabr 2014-cü ilMəruzəçi təklifləri: Cümə, 31 oktyabr 2014-cü ilSədrlik təklifləri: Cümə, 31 oktyabr 2014-cü il Poster təklifləri: Yanvar, 2015-ci il (dəqiq gün təsdiq olunmamışdır)\nNatiqlik üçün müraciətlər\nTəkliflər çıxış edəcək bir məruzəçi üçün təqdim olunmalıdır. Təklifdə məruzəçinin çıxış edəcəyi mövzu və mövzunun maksimum 500 sözdən ibarət qısa təsviri təqdim olunmalıdır. Mövzu bu il konfrans çərçivəsində nəzərdə tutulan mövzulardan biri ilə əlaqələndirilməli və məruzəçinin təhsil sahəsində fəaliyyətinin beynəlxalq elementi vurğulanmalıdır. Uğurlu təkliflər eyni mövzuya aid digər təkliflərlə birgə qruplaşdırılacaq və maraqlı müzakirə sessiyasına təkan vermək üçün müxtəlif nöqteyi-nəzərlərin səsləndirilməsini həvəsləndirəcəkdir. “Going Global” komandası, sədr və sessiya meneceri ilə bərabər işləyərək, aşağıdakı formatlardan birinə uyğun olan sessiya hazırlayacaqlar:\nMaksimum üç 15-dəqiqəlik təqdimatdan ibarət çox-təqdimatlı sessiya.\nKiçik qruplar tərkibində müzakirələr üçün seminar.\nMüxtəlif məruzəçilər ilə müxtəlif istiqamətlərdə müzakirələrə qoşulan nümayəndələrin iştirakı ilə “World Café” (Dünya Kafesi) sessiyası.\nÜmumi müzakirə və ya debat 1 saat 15 dəqiqə davam edəcək hər sessiyada, auditoriya ilə sual-cavab üçün ən azı 15 dəqiqə ayrılacaq. Xahiş edirik nəzərə alasınız ki, iştirakçılarının sayı 200-dən artıq olan bütün sessiyalar video-çəkiliş vasitəsilə internetdə canlı yayımlanacaq. Həmin sessiyalar barədə ətraflı məlumat konfransdan əvvəl təqdim olunacaq\nSədr təklifləri sessiyanin gedişatına öz tövhəsini vermək və konfrans sessiyalarından birini idarə etməkdə bizim komandamıza kömək etmək istəyənlər üçün nəzərdə tutulmuşdur. Hər sessiyanın sədri sessiyanın maraqlı keçməsini təmin etmək üçün əsas rolu öz üzərinə götürərək, mövzuya aid müxtəlif nəzər nöqtələrini önə çəkəcək.\nTəklifinizdə sədrlik etmək istədiyiniz konfrans mövzusunu, habelə təcrübənizə uyğun hər hansı digər maraq sahələrinizi xüsusi qeyd edin ki, seçildiyiniz təqdirdə Sizə müvafiq sessiya həvalə edilsin. Biz sessiyaların daha maraqlı keçməsi üçün çalışırıq. Ona görə də, təkliflərdə həmçinin sessiyanın formatına dair fikirlər, auditoriyaya ayrılmış rol və sessiya ərzində marağın oyadılmasına dair fikirlər əks olunmalıdır. Bu il iri sessiyalarda yenə də mobil telefon proqramından istifadə edəcəyik.\nTəkliflər, bir və ya iki təqdimatçının poster tərtib edərək, maraqlanan nümayəndələr ilə müzakirələrdə iştirakını təsvir etməlidir.\nPosterlər konfransın 2 günü ərzində sərgi və fasilə zonasında nümayəndə heyətinin iştirakçılarına nümayiş üçün asılmış qalacaq. Posterlər A1 ölçüsündə çap ediləcək və konfrans mövzularından birini təsvir edən mətn və şəkilləri əks etdirə bilər. Posterlər informativ olmalı, konkret mövzunu vurğulamalı, və reklam xarakteri daşımamalıdır.\nTəklifdə posterin başlığını təsvir edən, 500 sözdən ibarət qısa təsvir olmalıdır. Başlıq, bu ilki konfrans mövzularının birinə və ya bir neçəsinə aid olan tədqiqata və ya tədqiqat işinin təhlilinə həsr olunmalıdır.\nUğurlu poster təqdimatçıları konfransın interaktiv sessiyası zamanı öz posterini konfrans iştirakçıları ilə müzakirə etmək imkanı əldə edəcəklər. Bu sessiya 30-45 dəqiqə davam edəcək. Bütün poster təqdimatları eyni vaxtda və məkanda baş verərək, canlı müzakirələrə və fəal fikir mübadiləsinə təkan verəcək.\n“Going Global” komandası 2015-ci ilin əvvəlində uğurlu təkliflərin müəllifləri ilə əlaqə saxlayaraq posterin hazırlanmasına dair göstərişlər verəcəklər. İlkin təkliflərin təqdimatı prosesində hər hansı şəkillərin təqdim edilməsinə ehtiyac yoxdur.\nİdarəedici Komitə təklifləri aşağıdakı seçim meyarlarına əsasən qiymətləndirəcək:\nTəklif konfrans suallarına cavab verirmi və mövzulardan birinə aiddirmi?\nTəklifi effektiv tərzdə təqdim etmək üçün məruzəçinin lazımi biliyi və ya təcrübəsi varmı?\nTəklif həyata keçirilmiş orijinal tədqiqata əsaslanırmı və ya görülmüş işdə orijinallıq elementləri varmı?\nTəklifin nəticələri əsaslı metodologiyaya və ya yanaşmaya əsaslanırmı?\nTəklif olunan mövzu “Going Global” auditoriyası üçün maraqlı və cəlbedici olacaqmı?\nSuallarınız varsa, xahiş edirik, aşağıdakı ünvana elektron məktub göndərməklə komanda ilə əlaqə saxlayasınız Going.Global@britishcouncil.org\tƏtraflı məlumat üçün


İranın raket hücumundan Amerika qoşununu Səddam Hüseynin bunkeri xilas edib - VİDEO » Guninfo.az\nİranın raket hücumundan Amerika qoşununu Səddam Hüseynin bunkeri xilas edib - VİDEO\n14 yan 2020, 10:51\nAmerikalı serjantın etirafı: “Dünyada heç kəs və heç zaman belə qorxu keşirməyib”\nABŞ qoşunları İranın raket hücumu zamanı Səddam Hüseyn dövründən qalma bunkerlərə sığınıb. “CNN ”in yaydığı xəbərdə belə deyilir.\nQeyd olunur ki, İranın hücumundan sonra bir hissəsi viran qalan bazaya ilk daxil olan media orqanı da “CNN” olub.\nƏl-Əsəd aviabazası yanvarın 8-də raket atəşinə tutulub. “CNN” bildirir ki, hər bir raketdə olan partlayıcının çəkisi yarım tondan çox olub. Hücum zamanı kimsənin ölməməsi və yaralanmaması möcüzə sayıla bilər.\nSerjant Akeem Ferguson, deyir: "Həyəcan içində gözləyirdim. Düşünürdüm ki, nə olursa olsun, tez olsun. Mən ölməyə 100% hazır idim".\nBəllidir ki, bu bazada yerləşən Amerika qoşunları İŞİD-ə qarşı mübarizədə İraq təhlükəsizlik qüvvələrinə hərbi təlim keçirlər. Hücum zamanı heç bir İraq əsgəri də zərər görməyib. Təəssüf ki, “CNN” hücum zamanı bazada nə qədər ABŞ və İraq hərbçisinin olması haqqında bir söz demir. Ancaq kanalın yaydığı video-görüntüdə xeyli hərbçinin yeməkxanada növbəyə dayandığını görmək olar.\nMəqalədə qeyd olunur ki, raketlərdən birinin düşdüyü yerdə 2 metr dərinlikdə və təxminən 3 metr diametrdə çala yaranıb. O da maraqlıdır ki, hücumdan xeyli qabaq-yanvarın 7-də axşam saat 11-də belə bir hücumun olacağı barədə Amerika tərəfinin dəqiq məlumatı olub. İran tərəfi hesab edir ki, bu məlumatı İraq Amerikaya ötürüb. Ancaq ABŞ bu ehtimalı yaxın qoymur və iddia edir ki, bu məxfi məlumatı öz kəşfiyyatı vasitəsi ilə əldə edib. Ona görə də raketlər bazaya atılmamışdan 2 saat öncə Amerika hərbçiləri artıq bunkerdə idi. Hücum isə yanvarın 8-də səhər erkən-saat 1:34-də başlayıb və saat 4-də başa çatıb.\nTəbii ki, Amerika tərəfi bu hücumla bağlı məlumatlı olmasaydı hər şey başqa cür ola bilərdi. Xüsusən nəzərə alsaq ki, bu baza raket hücumunda müdafiə olunmaq üçün nəzərdə tutulmayıb və tikinti zamanı da bu məqam nəzərə alınmayıb. Bazaya atılan 11 raketdən 10-u hədəfə çatıb. Raketlərin biri isə xeyli kənara düşüb.\nSerjant Akeem Ferguson “CNN”ə deyib: “Ətrafa baxırsan və fikirləşirsən ki, hara qaça bilərəm. Mən heç kimə bu səviyyədə qorxu hissi yaşamağı arzu etmirəm. Əminəm ki, dünyada heç kəs və heç zaman belə bir qorxu hissi keçirməyib”.(musavat.com)\nHeydər Əliyevə nişan üzüyü, İlham Əliyevə - ŞAHZADƏ: Aynur Camala sifariş edən OLİQARX kim? 09 fev 2019, 04:42\n“Ağ Canavar” da dünya çempionu oldu - FOTO 26 okt 2019, 18:00\n“Qarabağda belə atırlar” deyib, atəş açan başçı və oğlu təslim oldu - VİDEO 02 okt 2019, 02:53\nTürkiyəyə qarşı “ərəb planı”: ABŞ və İsrail də dəstək verir 28 noy 2018, 15:34\nHacı Salayev yoxsa Mais Səfərli? - Yurddaş sədri Ramiz Mehdiyevi satıb? 13 yan 2020, 10:07\nEldar Mahmudovun adamları da hədəfdədir... - Raqub Məmmədovun ardından Arif Qasımov gedir 08 in 2018, 15:37\nAçıq-saçıq fotoları yayılan, məmurla sevgili olan cazibədar aktrisa: “Zəng edib yalvarırdı ki...” 09 fev 2018, 12:59\nNazirdən əmr: küçədə piyadaları cərimələyən polislərin səlahiyyətlərinə xitam verildi 13 sen 2019, 20:07\nYAP və müxalifətin iştirakı ilə müzakirələr başladı — Hansı partiyalar qatılıb? 11 sen 2019, 15:14\nAzərbaycan neftinin bir bareli 69 dollara çatır 28 fev 2018, 12:44\nYuyucu toz aldılar, içindən görün nə çıxdı? - VİDEO 03 in 2019, 13:54\nCəlilabadda narkotik satan bacı-qardaş tutuldu - FOTO 27 sen 2019, 15:34\nJurnalistə yeni vəzifə verildi 25 may 2016, 15:12\nBakıda məşhur geyim mağazasından AZƏRBAYCANA qarşı təxribat – VİDEO 25 apr 2019, 20:57\n"Laçın" Ticarət Mərkəzinin sahibinin oğlu həbs edildi 23 may 2019, 13:26\n“Kral” kolbasasının içərisindən tük çıxdı - VIDEO 01 may 2019, 00:05\nPrezident sual verdi, onlar cavablandırdılar - VİDEO 01 avq 2019, 16:57\nBakıda “Coca-Cola”nın qazanxanasında gözlənilməz hadisə 31 may 2019, 01:46\nPrezident Davosda görüş keçirdi 24 yan 2020, 14:14\nYAP-ın 13 saylı Xəzər - Pirallahı seçki dairəsindən deputatlığa namizəd Rauf Əliyev komstitusiyanı pozub - Bağqa dövlət qarşısında öhdəlii var.. 18 yan 2020, 09:21


Bakıda restoranda ofisiant qabyuyanı zorlamaq istədi və ... - MINVAL.INFO\nBu gün Bakı Ağır Cinayətlər Məhkəməsində qadına qarşı təcavüzə cəhddə təqsirləndirilən Şamil Nağıyevin cinayət işi üzrə məhkəmə prosesi başa çatıb.\nMinval.İnfo-nun Trend-ə istinadən məlumatına görə, hakim Faiq Qəniyevin sədrliyi ilə keçirilən prosesdə təqsirləndirilən şəxsə hökm oxunub.\nMəhkəmənin hökmü ilə Ş.Nağıyev dörd il azadlıqdan məhrum edilib.\nİttihama görə, Bakıda “Xan” restoranında ofisiant kimi işləyən Ş.Nağıyev həmin obyektdə qabyuyan qadını zorlamağa cəhd edib.\nŞikayət əsasında saxlanılan Ş.Nağıyev həbs edilib.\nTarix: 2018/10/22 23:08


Hacı Məmmədov intihar etməzdən əvvəl məktub yazıb-YENİLƏNİB | Xural qəzeti\nƏsas Səhifə/GÜNDƏM/Hacı Məmmədov intihar etməzdən əvvəl məktub yazıb-YENİLƏNİB\nBu barədə Baş Prokurorluğun mətbuat xidmətinin rəhbəri Eldar Sultanov məlumat verib. Qurum sözçüsü bildirib ki, faktla bağlı Bakı şəhər Prokurorluğunda Cinayət Məcəlləsinin 125-ci (özünü öldürmə həddinə çatdırma) maddəsilə cinayət işi başlanıb, istintaq aparılır.\nƏdliyyə Nazirliyi Penitensiar xidmətindən Hacı Məmmədovun intihar etməsi ilə bağlı açıqlama verilib. Penitensiar xidmətdən APA-nın sorğusuna cavab olaraq bildirilib ki, Azərbaycan Respublikasının Ədliyyə Nazirliyi Penitensiar xidmətinin İxtisaslaşdırılmış müalicə müəssisəsində səhhəti ilə əlaqədar saxlanılan, xüsusilə ağır cinayətlər törətdiyinə ğörə ömürlük azadlıqdan məhrum edilmiş Hacı Teymur oğlu Məmmədov dekabrın 3-də yerləşdirildiyi kameranın pəncərəsinin dəmir barmaqlığından mələfə ilə özünü asmaqla intihar edib.\nH.Məmmədovun vəkili olmuş Afət Qazıyeva bildirib ki, H.Məmmədovun meyiti yaxın müddətdə ailəsinə təhvil veriləcək: “Lakin onun nəşinin ailəsinə nə vaxt təhvil veriləcəyi ilə bağlı hələlik bizə heç nə deməyiblər. Yaxın saatlarda bizə bu barədə məlumat veriləcək”.\nXatırladaq ki, Daxili İşlər Nazirliyinin Baş Cinayət Axtarış İdarəsinin sabiq baş əməliyyat müvəkkili, polkovnik-leytenant H.Məmmədov 2005-ci il martın 10-da ləğv olunmuş Milli Təhlükəsizlik Nazirliyinin (MTN) keçirdiyi “Qara kəmər” əməliyyatı nəticəsində həbs edilib. 19 yanvar 2007-ci ildə Ağır Cinayətlərə Dair İşlər üzrə Məhkəmənin qərarına əsasən o, ömürlük həbs cəzası alıb.


Münhendə tarix və siyasət dərsi: Paşinyan Əliyevin qarşısında aciz durumda – İctimai-Siyasi Media Portal\n16.02.2020\tOff\tBy admin\nPrezident Əliyev debat zamanı “bir qapıya oyun” taktikasından istifadə edib və siyasi diletant olan Paşinyanın arqumentlərini darmadağın edib: “Mən 19-cu əsrin əvvəllərində İrəvan əhalisinin 70 faizinin azərbaycanlılardan ibarət olması barədə danışmayacağam. Onların hər zaman danışdıqları öz müqəddəratını təyinetmə barədə fikrimi söyləyəcəyəm. Erməni xalqı öz müqəddəratını təyin edib. Onların bir erməni dövləti var. Məsləhətim budur ki, ikinci dəfə öz müqəddəratını təyin etmək üçün planetdə başqa yer tapsınlar, Azərbaycanda yox”.\nOnu da vurğulayaq ki, dövlət başçısı Dağlıq Qarabağın Ermənistan tərəfindən işğalı faktına da ciddi arqumentlərlə diqqət çəkib: “Bütün erməni rəhbərləri fərqli yolla status-kvonun saxlanmasına çalışdılar. Azərbaycanlı məcburi köçkünlər öz ərazilərinə qayıtmalıdırlar. İşğal olunmuş ərazilərdəki silahlı qüvvələrin 80 faizindən çoxu Ermənistan əsgərləridir. Onlar bu əraziləri əbədi saxlaya biləcəklərini düşünürlər. Heç vaxt”.\nPrezident Əliyev Qarabağ münaqişəsinin həlli ilə bağlı rəsmi Bakının mövqeyinə bir daha aydınlıq gətirib. Dövlət başçısı bildirib ki, bu münaqişə mərhələli şəkildə həll edilməlidir: “Ərazilərin bir hissəsi azad edilməli və məcburi köçkünlər geri qaytarılmalıdır. Dağlıq Qarabağın statusu daha sonra müəyyən edilə bilər. Status Azərbaycanın ərazi bütövlüyünə zidd olmamalıdır”.\nPrezident İlham Əliyev onu da vurğulayıb ki, Ermənistan danışıqların ən həlledici məqamında danışıqları pozmaq üçün müəyyən bəhanə axtarıblar: “Ermənistan rəhbərləri ilə danışıqlar təcrübəmdən çıxış edərək, deyə bilərəm ki, mənim cənab Paşinyanın iki sələfi ilə də danışıqları aparmaq imkanım olub. Hər zaman danışıqların ən həlledici məqamında söhbəti davam etdirməmək üçün müəyyən bəhanə tapıblar. Digər sözlə desək, onların hamısı status-kvonun dəyişməz olaraq qalmasını istəyiblər”.\nDövlət başçısı Ermənistanın yeni siyasi rəhbərliyinin danışıqlar prosesini pozmasını da sübuta yetirib: “İndi isə Baş nazir Paşinyanın öz təklifi haqqında danışanda və söyləyəndə ki, həll variantı Azərbaycan xalqı tərəfindən qəbul edilən olmalıdır, mən buna cavab vermişəm və Azərbaycan xalqı üçün nəyin qəbul edilən olduğunu söyləmişəm. Erməni təcavüzündən əziyyət çəkmiş Azərbaycan vətəndaşları öz evlərinə qayıtmaq istəyirlər. Bu, onların fundamental hüququdur. Onlar Ermənistan rəhbərliyinə görə demək olar ki, otuz ildir bu hüquqdan məhrum ediliblər. Söhbət Dağlıq Qarabağdan getmir. Baş nazir Dağlıq Qarabağın “özünümüdafiə qüvvələrindən” danışanda, o, bir daha həqiqətə uyğun olmayan sözlər söyləyir. O, çox yaxşı bilir və mən də bilirəm ki, “Dağlıq Qarabağ ordusu”nun 80 faizini Ermənistan vətəndaşları təşkil edir. Bu, həqiqətdir. Bəlkə, 80 faizdən də artıqdır. Buna görə, “Dağlıq Qarabağ ordusu” anlayışı yoxdur. “Dağlıq Qarabağ respublikası” anlayışı da yoxdur. Münaqişənin yalnız iki tərəfi var: Ermənistan və Azərbaycan. ATƏT-in Minsk qrupunun həmsədrlərindən soruşun: münaqişə tərəfləri kimlərdir? Onlar da eyni sözləri söyləyəcəklər: Ermənistan və Azərbaycan. Dağlıq Qarabağ deyil. Nəyə görə yox? Bu, başqa sualdır. Lakin o, tərəf deyil və biz onlarla danışmayacağıq. Biz təcavüzkarla danışıqlar aparırıq. Biz Dağlıq Qarabağla danışmağa hazır olarıq ki, Ermənistan həmin qeyri-qanuni rejimi maliyyələşdirməsini dayandırsın, bütün hərbi qoşunları Dağlıq Qarabağdan çıxarsın və bizim əraziləri tamamilə tərk etsin. Sonra isə bizim həmin insanlarla danışıq aparmağa arqumentimiz olacaq. Lakin nə qədər ki, onlar oradadır, bu, baş verməyəcək. Onlar status-kvonu dəyişməz olaraq saxlamaq istəyirlər. Hesab edirlər ki, həmin əraziləri daim işğal altında saxlaya bilərlər. Əminəm ki, bu, belə qalmayacaq. Ərazi bütövlüyümüz bərpa edilməlidir. İkinci hissəyə gəlincə, bu yaxınlarda biz jurnalistlərin qarşılıqlı səfərlərini təşkil etdik. Fikrimcə, bu, elə bir təcrübədir ki, biz onu qiymətləndirməliyik. Onun mənfi və müsbət tərəflərini qiymətləndirməliyik, çünki həm Ermənistan, həm Azərbaycandakı cəmiyyətin bir hissəsi bu formatı o qədər dəstəkləmədi. Lakin bu, hər iki liderin qərarı idi ki, buna bir cəhd edilsin. Biz sülh yolu ilə məsələnin həlli üçün hər bir imkanı sınaqdan keçirmək istəyirik. Erməni xalqını inandırmaq istəyirik ki, onlar daim bu cür yaşaya bilməz. Onlar bizimlə çözüm tapmalıdırlar və gələcəkdə qonşu kimi sülh şəraitində yaşamalıdırlar”.\nDünya mediası bu debatda üstünlüyün birmənalı şəkildə İlham Əliyevdə olduğunu vurğulamaqla yanaşı, Paşinyan Münhendə sözlərlə manipulyasiya etdiyini yazır. Qeyd edək ki, Paşinyan yaxın tarixi bilmədiyini növbəti dəfə sübuta yetirdi. Birincisi, Dağlıq Qarabağ SSRİ zamanı Azərbaycana zorla birləşdirilməyib. Bu ərazilər ADR zamanı da Azərbaycanın tərkib hissəsi olub. Prezident Əliyev münaqişə barədə danışarkən beynəlxalq hüquqa, tarixi və hüquqi sənədlərə istinad edirdi. Paşinyan isə ümumiyyətlə özünü tam məlumatsız və təsadüfi bir şəxs kimi apardı, hətta arada yanında gətirdiyi kitaba müraciət etməsi də ona kömək etmədi. Ermənistan Baş nazirinin nəzərinə bir faktı çatdıraq – 1919-cu ilin avqustunda Şuşada keçirilmiş Beynəlxalq Qarabağ konfransında ermənilər özləri Dağlıq Qarabağın Azərbaycan ərazisi olmasını rəsmən təsdiq ediblər.\nÖlkə rəhbərinin arqumentləri qarşısında aciz durumda qalan Paşinyan növbəti savadsızlığı nümayiş etdirərək, “Dağlıq Qarabağ da Azərbaycan kimi SSRİ-nın tərkibindən çıxaraq müstəqil olub” yanaşması ilə özünü daha da çıxılmaz vəziyyətə salmış oldu.\nMüzakirələr zamanı İlham Əliyev daha bir parlaq jest etdi. Belə ki, Paşinyanın çıxışında Xocalı faciəsinin Azərbaycan tərəfindən törədilməsi ilə bağlı iddia səsləndirməsi, üstəlik, bu fikrini “gücləndirmək” üçün Azərbaycanın eks-prezidenti Ayaz Mütəllibova istinad etməsinə ölkə rəhbəri olduqca tutarlı cavab verdi: “Ayaz Mütəllibov dəfələrlə Azərbaycanın Xocalı faciəsini törətməsi ilə bağlı fikir səsləndirmədiyini söyləyib”. Prezident Əliyev belə iddiaların erməni jurnalistlərin fantaziyası olduğuna diqqət çəkdi. Dövlət başçısı “Xocalı faciəsini Azərbaycan törədib” yalanını Münhendə növbəti dəfə darmadağın etdi.\nMüzakirələr zamanı Prezident Əliyevin vasitəçilər barədə dedikləri də media tərəfindən maraqla qarşılandı :”ATƏT-in Minsk qrupunun həmsədrləri Ermənistana izah etməlidirlər ki, Dağlıq Qarabağ Ermənistan deyil. Heç bir ölkə Dağlıq Qarabağı tanımayıb”. Prezident Əliyev çıxışında Ermənistanın Azərbaycanın işğal edilmiş ərazilərində mədəni irsi məhv etdiyini də diqqətə çatdırıb.\nƏn maraqlı faktlardan biri də odur ki, Paşinyan debat zamanı özünü itirdi. Onun “Qafqaz Bürosu qərar çıxarmışdı ki, Qarabağ Azərbaycanın olsun” cümləsindən sonra “Üzr istəyirəm, Ermənistan” deməsini media sarkazmla qarşıladı.\nHəzrət Zəhranın (s.ə) mövludu ilə əlaqədar Bakıda gül paylanılıb – FOTO


Metyu Brayza: “Ermənistan minalanmış ərazilərin xəritəsini təqdim etməyərək mülki əhalinin ölməsini istəyir”\n18:10 24-04-2021 189\nErmənistanın Naxçıvan dəhlizini özünün ərazi bütövlüyünə təhdid kimi təqdim etməyə çalışması ölkə rəhbərliyinin 10 noyabr 2020-ci il razılaşmasından çıxmaq cəhdlərindən irəli gəlir. Bunu APA-ya açıqlamasında ATƏT-in Minsk Qrupunun sabiq həmsədri, ABŞ-ın Azərbaycandakı keçmiş səfiri Metyu Brayza deyib.\n“Bu, (Zəngəzur dəhlizinin Ermənistanın ərazi bütövlüyünə təhdid kimi qiymətləndirilməsi – red.) tamamilə yanlışdır. Ermənistan 10 noyabr bəyanatında buna razılaşıb. Onuncu maddə açıq şəkildə Naxçıvanı Azərbaycanın əsas hissəsi ilə əlaqələndirəcək dəhliz barəsindədir. Bu isə elə Ermənistan ərazisi ilə mümkündür. Bu, o demək deyil ki, Azərbaycan leqal mənada dəhlizə nəzarət əldə edəcək. Bəyanat deyir ki, Azərbaycan bu dəhlizdən istifadə edə biləcək, bu onun ərazisi olmayacaq. Ona görə də mən dəhlizin Ermənistanın ərazi bütövlüyünə təhdid olması ilə bağlı bəyanatları Ermənistan rəhbərliyinin imzalanan bəyanatdan geri çəkilmək cəhdi kimi şərh edirəm.\nDüşünürəm ki, Prezident İlham Əliyevi əsəbiləşdirən də bu idi. O, deyəndə ki, razılaşma razılaşmadır, biz dəhlizi bu və ya digər yolla reallaşdıracağıq, bu əsəbiliyi anlayıram. Bilirsiniz, bütün Ermənistan siyasi, psixoloji böhran içərisindədir, onlar müharibəni uduzduqlarına inana bilmirlər. Onlar on illər boyu bu cür yanlış ideoloji miflərlə bəsləniblər ki, orduları məğlubedilməzdir, Azərbaycan hərbçiləri döyüşə bilmir. Onlara müharibə dövründə də yalan danışılırdı. İndi bütün bunları şok içərisində anlamağa başlayırlar və 10 noyabr bəyanatından tamamilə çıxmağa cəhd edirlər. Düşünürəm ki, buna icazə verilməməlidir”, - Brayza qeyd edib.\n“Beynəlxalq təcrübəyə, humanitar qanunlara əsasən, minaları döşəmiş ölkənin xəritəni təqdim etmək öhdəliyi var. Mən hüquqşünas deyiləm, amma anladığım budur ki, Ermənistan bu xəritələri təqdim etməyərək beynəlxalq qanunları pozur. Ermənistanın niyə bu cür davranmaq istəyə biləcəyini təsəvvür edə bilmirəm, yeganə səbəb o görünür ki, qəzəblənmiş ölkə Azərbaycanda mülki əhalinin hansısa yolla həlak olmasını istəyir. Ermənistan bu xəritələri təqdim etməlidir”, - deyə M. Brayza bildirib.


Deputatla Şeyxin qudasının məhkəmə çəkişməsində sensasion - Pərdəarxası » GundemXeber İnformasiya Portalı\nGundemxeber.az » GündəmXəbər » Deputatla Şeyxin qudasının məhkəmə çəkişməsində sensasion - Pərdəarxası\nDeputatla Şeyxin qudasının məhkəmə çəkişməsində sensasion - Pərdəarxası\nTarix: 19-10-2017, 19:19 Bölmə :GündəmXəbər / Manşet Baxış: 141\nAllahşükür Paşazadə və yaxınlarına qarşı total kampaniyanın qəfil dayanması və oğlunun vətənə dönüşünün - Gizlinləri\nÇingiz Qənizadənin Qalib Salahzadəni xüsusi ittiham qaydasında məhkəməyə verməsində biabırçı boşluq üzə çıxıb\nMillət vəkili şikayətini geri götürsə də, onun məhkəməyə müraciətindən öncə deputatlıq toxunulmazlığı ləğv edilməliydi...\nSon vaxtlar millət vəkili Çingiz Qənizadə ilə sabiq həmkarı, Qafqaz Müsəlmanları İdarəsinin (QMİ) sədri şeyxülislam Allahşükür Paşazadənin qudası Hacı Qalib Salahzadə arasında yaşanan gərginlik medianın ciddi müzakirəsinə səbəb olub.\n“Gündəm-Xəbər”in əldə etdiyi məlumata görə, Şeyxin qudası ilə deputatın çəkişməsinin məhkəməyə qədər uzanmasının gerçək səbəbləri sirr olaraq qalır.\nToxunulmazlıq ləğv olunmalıydı...\nÇ.Qənizadə ilə Q.Salahzadənin niyə yola getməməsi, deputatın məhkəməyə üz tutması və tərəflərin konfliktinin pərdəarxası məlum olub. İlk növbədə məsələnin hüquqi tərəfdən boşluqları meydana çıxıb.\nAydın olub ki, qanunvericiliyə uyğun olaraq Ç.Qənizadənin məhkəməyə müraciət etməsi üçün öncə mandatı ləğv olunmalıdır.\nÇünki o, millət vəkilidir və qanunverici orqanda təmsil olunur. Bu isə o deməkdir ki, məhkəmə hakimlərinə təsir etmək imkanına malikdir.\nBu nüansları şərh edən tanınmış vəkil Əlirza Həbilovun sözlərinə görə, Çingiz müəllim sıradan olan Azərbaycan vətəndaşı deyil: “O, hakimiyyəti təmsil edir. Konstitusiyaya görə ölkəmizdə hakimiyyət bölgü prinsipinə əsaslanır.\nHakimiyyətin bir növü də qanunverici hakimiyyətdir. Cinayət- prosessual qanunvericiliyi tərəflərin bərabərliyi prinsipini əsas götürür. Bu prinsip əsasdır.\nQanunverici hakimiyyət isə məhkəmə hakimiyyətini, hakimləri təyin edən hakimiyyət növüdür. Belə çıxır ki, hakim Çingiz Qənizadədən asılı vəziyyətdədir. Yəni hakimin təyin edilməsində bu adam iştirak edib.\nBu, o demək deyil ki, Çüngiz müəllimin şərəf və ləyaqəti təhqir olunubsa, yaxud ona böhtan atılıbsa, o, məhkəməyə müraciət edə bilməz. Bu o deməkdir ki, o xüsusi ittihamdan şikayəti verə bilər.\nBu şikayəti verdikdən sonra məhkəmə baş prokuror qarşısında vəsadət qaldırmalıdır ki, həmin millət vəkilinin toxnulmazlığı götürülsün. Cinayət- prosessual qanunvericiliyi xüsusi ittiham şikayətinin qarşılıqlı şəkildə verilməsini nəzərdə tutur.\nTutaq ki, Çingiz müəllim Qalib müəllim haqqında xüsusi ittiham qaydasında şikayət verir. Qalib müəllim də Çingiz müəllimlə bağlı qarşılıqlı şikayət vermək hüququna malikdir.\nLakin nə qədər ki, Çingiz müəllim toxunulmazlıq hüququna maükdir, burada cinayət-prosessual qanunvericiliyinin tələbləri Qalib müəllimə olan hissədə məhdudlaşır.\nNecə ki, Gülər Əhmədovanın məhkəmə prosesinin gedişatında Milli Məclis Gülər xanımın toxunulmazlığını götürdü. Bundan sonra məhkəmə prosesi getdi”.\nEtik kodeksə də bir “quş”\n“Gündəm-Xəbər”in məlumatına görə, Ç.Qənizadə məhkəməyə müraciət edərkən bu hallar nəzərə alınmayıb.\nYəni, Hacı Qalibə qarşı iddiaya baxılmazdan əvvəl məhkəmə vəsatət qaldırmalı, deputatın toxunulmazlığı götürülməli, ardınca proses başlanmalıydı.\nLakin vaxtilə şəhər prokuroru olmuş, yuridist işləri yaxşı bilən, hüquq müdafiəçisi olmuş Ç.Qənizadə qanunları ayaqlar altına ataraq Şeyxin qudası ilə məhkəmədə çəkişir.\nMəhşur hüquqşunas onu da yada salıb ki, etik davranış kodeksinə əsasən deputat vətəndaşların maraqları ilə toqquşmaqdan çəkinməlidir.\nYəni vətəndaşlarla ziddiyyətə getməməlidir. Qanunvericilik bunu məhdudlaşdırır. Parlamentdə intizam komissiyası mövcuddur.\nMilli Məclisin daxili nizamnaməsinə görə xüsusi ittihamlı şikayətin mahiyyətini parlament müzakirə edə bilməz. Parlament belə bir səlahiyyətə malik deyil.\nParlament bunu intizam komissiyasına təqdim edir. İntizam komissiyası bu təqdimatı araşdırır. Hesab eləsə ki, xüsusi ittiham qaydasında verilmiş şikayətə qarşı qarşılıqlı şikayət təqdim olunub, komissiya toxunulmazlığın götürülməsinə qərar verə bilər.\nToxunulmazlıq statusu məhkəmə prosesi başa çatdıqdan sonra bərpa edilir. Biri var deputat statusunun itirilməsi, biri də var ki, toxunulmazlığının götürülməsi.\nDeputatın toxunulmazlığının götürülməsi onun deputat faliyyətinə xitam verilməsi demək deyil. Bu qaydalar qanunda birmənalı şəkildə öz əksini tapıb.\nŞeyx sükutu pozdu və “kəfəni yırtdı”\n“Gündəm-Xəbər”in verdiyi son məlumata görə, Qənizadə Salahzadəyə qarşı xüsusi ittiham qaydasında şikayətini geri götürüb.\nVəkili Raqif Mustafayev deyib ki, Q. Salahzadə Ç. Qənizadənin məhkəməyə müraciət etməsindən sonra mətbuatda işlətdiyi sözlərdən imtina edib.\nAmma Şeyxin qudası ardıcıl təzyiqlərə məruz qaldığını deyən qaynağımızın sözərinə görə, məsələnin arxasında A.Paşazadə faktoru dayanırdı.\nQ.Salahzadənin oğlunun həbs edilməsi, özünün deputat tərəfindən məhkəməyə verilməsi Şeyxlə bağlı kampaniyanın tərkib hissəsi kimi qiymətləndirilir.\nİddialara görə, A.Paşazadənin Çexiyadakı biznesinin üzə çıxması, oğlunun varislik məsələsindən sonra Məhəmməd Paşazadənin ailəsi ilə birlikdə ölkəni birdəfəlik tərk eləməsi, Hacı Qalibin bu faktı təsdiqləməsi və Şeyxi son dəfə pərişan gördüyünü deməsi bir-birinə zəncirvari bağlı olan proseslər idi.\nŞeyxə qarşı hücumlar onun ətrafına da qarşı yönəlmişdi. Odur ki, Hacı Qalibin oğlunu həbs etdilər, özü isə Ç.Qənizadə tərəfindən məhkəməyə verildi. Görünür ki, millət vəkili həmin kampaniyada rıçaqlardan biri olub.\nAncaq elə ki, Şeyx dövlət agentliyi olan “Azərtac”a müsahibə verdi, onun əleyhinə gedən kampaniyanın arxasında dövlət-din qarşıdurması yaratmaq istəyənlərin olduğunu söylədi, sükut pozuldu və “şimşəkləri” yaxınlarının üzərindən çəkməyə müvəffəq oldu.\nİddialara görə, Ç.Qənizadəyə də “stop” mesajı verildi və\nşikayətini geri götürdü. Deputatın dirijor çubuğu ilə hərəkət etməsi və gələn təlimat əsasında addımlar atması məhz Şeyxə qarşı kampaniyanın dayanması ilə eyni vaxta təsadüf elədi.\nHətta Hacı Qalibin oğlunun azadlığa buraxılması da böyük ehtimalla mümkün olacaq.\nXəbərə görə, Türkiyəyə birdəfəlik köçdüyü açıqlanan Şeyxin oğlu Məhəmməd Paşazadə Azərbaycana qayıdıb.\nQMİ sədrini devirmək projesi\n“Gündəm-Xəbər” bildirir ki, A.Paşazadənin qudası Qalib Salahzadə Şeyxin övladının ailəsi ilə birlikdə ölkədən həmişəlik getdiyini təsdiqləmişdi.\nPaşazadəyə qarşı çıxan qüvvələr illərdir ki, onu devirmək və Qafqaz Müsəlmanları İdarəsini götürmək niyyətindədirlər. Amma hər həmlədə onların cəhdləri puça çıxır.\nSon qalmaqal - Şeyxin Çexiyadakı biznesi və oğlunun varislik məsələsindən kontur arqument kimi istifadə edən iqtidardakı bəzi dairələr var gücü ilə səfərbər olmuşdular.\nBəzilərində əminlik yaranmışdır ki, QMİ sədri artıq bu mərhələdə yeniləcək. Fəqət ölkə rəhbərliyinin dəstəyi Şeyxin üzərində “şimşəkləri çəkdi”.\nxəbərə görə, hakimiyyət düşərgəsində ciddi müzakirələr olub. Ölkə rəhbərliyinin göstərişləri və əmrləri çatdırılıb. A.Paşazadə əleyhinə fəaliyyətə qoşulanlara son xəbərdarlıq edilib.\nOnun hazırkı vəziyyətdə, ölkədə dini durumun nəzarətdə saxlanması baxımdan önəmli kadr olduğu diqqətə çatdırılıb. Odur ki, Şeyx əleyhinə kampaniya dayandırılıb.\nOğlunun da vətənə qayıdışı təmin edilib və siyasi zəmanət verilib. Hətta Şeyxin qudasının oğlunun da azad olunacağı istisna edilmir.\nHacı Qalibin “vurulması” isə məhz Şeyxlə əlaqələndirilir. Qalib Salahzadənin oğlu Əlihüseyn Salahzadə artıq 1 aydan çoxdurki, həbsdədir.\nO, “Azərsu” ASC-nin əməkdaşını döyməkdə təqsirli bilinir. Əlihüseyn Salahzadə sentyabrın 13-də Nəsimi Rayon Məhkəməsi tərəfindən həbs edilərək, Kürdəxanı həbsxanasına göndərilib.\nOna qarşı Cinayət Məcəlləsinin 315.2 maddəsi (Hakimiyyət nümayəndəsinə qarşı müqavimət göstərmə və ya zor tətbiq etmə) ilə cinayət işi açılıb.\nHacı Qalib oğlunun həbsi ilə bağlı mətbuata açıqlamasında bunu “qondarma qərar” adlandırsa da, faktiki olaraq, artıq Əlihüseyn Salahzadə sentyabrın 18-dən dəmir barmaqlıqlar arxasındadır.\nŞeyx Meydan Hərəkatından bu yana fəaliyyəti olan ictimai xadimdir. O, bütün prezidentlərlə işləyib. Kifayət qədər zəngin informasiya baqajı var.\nKim bilir, sandıqçada gizli saxlanmış materialların çoxu da qəbirə gedəcək. Amma indiyə qədər keçmiş siyasətçilər, müxalifət liderləri A.Paşazadə əleyhinə bir kəlmə də danışmayıblar.\nŞeyxin düşmənləri hakimiyyətin əksər çevrələrində var. Onlar həmişə Qafqaz Müsəlmanları İdarəsi sədrini baltalayıblar.\nİlk növbədə QMİ-nin onun əlindən alınması hədəf götürülüb, sədr postuna müxtəlif klanlar öz namizədlərini irəli çıxarmağa başlayıblar. Bu sahənin bir şəxsin inhisarında olması bütün qruplaşmaları demək olar ki, Şeyxə qarşı qoyub.\nA.Paşazadə isə hər sıxışdırıldığını görəndə şəxsən prezident İlham Əliyevin yanına gedərək məsələni məruzə etmək imkanı olduğu söylənir. Nazirlərin ona bata bilməməsi də məhz burdan qaynaqlanırdı.\nŞeyxə qarşı dəfələrlə kampaniyalar təşkil olunub. Lakin hər dəfəsində A.Paşazadə hücumları dəf edə bilib.\nBunun bir səbəbi kifayət qədər geniş spektrə və əlaqələrə malik olmasıdırsa, başqa bir faktor 1-ci şəxsə çıxış imkanıdır.\nHələ bir müddət əvvəl Gəncədə Şeyxin nümayəndəsinə, İmamzadə məscidinin axunduna edilən həmlələr irimiqyaslı planın tərkib hissəsi kimi görünürdü.\nŞeyxin devrilməsi asan əməliyyat deyil. Siyasi iradə, beynəlxalq səviyyədə razılaşma və iqtidar daxilində ən yüksək eşelonda qəti qərar olmalıdır.\nÇingiz Qənizadə: "Ola bilər ki, Hacı Qalibə qarşı ...


“Ya Rəsulallah! Evdə balaca uşaqlarım var. Qonşumuzun bağçasındakı xurmanın budaqları isə mənim həyətimə sallanır. Bu ağacın yetişən meyvələrinin bəzisi bizim tərəfə tökülür. Birdən, uşaqlar səhər tezdən oyanar, qalxıb həyətə çıxar və qonşumun bağçamıza tökülən xurmalarını yeyərlər deyə narahat oluram. Buna görə də uşaqlar qalxmadan, tez gedib o xurmaları yığıram və qonşumun qapısının qabağına qoyuram. Uşaqlarımın mədəsinə haram loğma girməsini istəmirəm”.\nPeyğəmbərimiz (s.ə.s) onun bu cavabından razı qaldı və onun bu hərəkətinə təbəssüm edərək qarşılıq verdi.\nƏslində, sadəcə bu gözəl səhabə xatirəsini xatırlamaq özümüzü haqq tərəzisində çəkmək üçün kifayət edər.Bu rəvayətdəbizə əyan olan:sübh namazının camaatla qılınmasındakı fəziləti, namazdan sonra məsciddə bir müddət gözləyərək zikr və faydalı söhbət sünnəsini, qonşu haqqına qarşı həssaslığı, nəsil təlaşı ilə uşaqların haramla qidalanmamasınadiqqəti,din qardaşının narahatlığına qarşı verilən reaksiyanı, yaşayaraq təbliğin təsir gücünün mahiyyətini... təəssüf ki, xarici dildə çəkilmiş olan maraqlı bir film kimi izləyib kənara qoyuruq, sadəcə...\nPeyğəmbərimizin Mədinəyə hicrəti zamanı yeddi ay müddətində Əbu Əyyub əl-Ənsarinin evində qaldığını bilirik. Bu müddəti həm qonaq olaraq qalmaq, həm də bir qonşuluq əlaqəsi olaraq qiymətləndirmək olar. Belə ki, Əbu Əyyub evinin bir mərtəbəsini peyğəmbərimizə ayırmış, digərində isə ailəsi ilə birlikdə özü qalırdı. Ustanın dühasını görmək üçün əsərlərinə baxmaq lazımdır, yəqin ki! Bu baxımdan Əbu Əyyubun bir hərəkətini burada xatırlatmaq istəyirəm: Əbu Əyyub təklif edir ki, peyğəmbərimiz üst mərtəbədə qalsın; çünki özləri üstdə olsalar, ayaq səsləri ilə onu narahat eləmək istəməzdilər. Amma rəsulullah (s.ə.s) özü alt mərtəbədə qalmaq istəyir ki, mənim yanıma gələn-gedən çox olacaq, siz altda olsanız daha çox narahat olacaqsınız... Beləcə, onlar peyğəmbərin bu təkidinə dirənə bilməyib üst mərtəbədə qalırlar. Bu, onlar üçün çox çətin gəlirdi: səs çıxmasın deyə otaqların kənar tərəflərində gəzir, divar dibində yatırdılar... Bir gün, insanlıq halıdır, bir su qabı əllərindən düşüb qırılır və suyu döşəməyə tökülür. Böyük bir həyəcan və təşvişlə əllərində su çəkəcək nə varsa - paltar, yorğan demədən tez yerə sərib suyu qurudurlar ki, birdən aşağı qonşularının: Hz. peyğəmbərin üzərinə tökülüb onu narahat edər. Səhər açılanda Əbu Əyyub məsələni bir daha peyğəmbərimizə açır və bundan belə üst mərtəbəyə qalxmayacağını deyir. Onların bu halları ilə daha çox narahat olduqlarını görən rəhmət peyğəmbəri razılaşır və üst mərtəbəyə köçərək orada qalmağa davam edir.\nAlt-üst qonşular üçün tətbiq edilməsi çox çətin bir meyar oldu, bilirəm, amma peyğəmbər tərbiyəsi budur, islami qonşu həssaslığı budur!\nHansı qonşunun daha çox haqqa sahib olduğunu soruşan Hz. Aişə (r.anhə) anamıza: “Qapısı sənə ən yaxın olanı” – deyə cavab vermişdi,Rəsulullah (s.ə.s). Amma iş sadəcə ən yaxın qapı ilə bitmir. Digər haqq sahibi qonşuları da unutmamaq lazımdır. Digər qonşular dedikdə, Hz. Aişə anamız bu ölçünün evin “hər tərəfini ehtiva edən qırx qonşu”ya qədər genişləndiyini, buna bənzər bir görüş olaraq Hz. Əli (r.a) da: “səsi eşidilən qonşu”lar olduğunu ifadə etmişdir.\nHz. Peyğəmbərimizin, ona qonşu sayılan yəhudi bir uşağı belə xəstələndiyi zaman ziyarət etdiyini, onun bu vəfakarlığını, sevgi dolu münasibətini görüb müsəlman olan o uşaq haqqında: “bu uşağı cəhənnəmdən qurtaran Allaha şükürlər olsun!”(Buxari)buyuraraq bu isti münasibətin daim xeyirlərə səbəb olacaq bir nemət olduğunun şüurunda və şükründə olan bir peyğəmbər olduğunu bilən biz ümməti üçün qoyduğu meyarlar, bəlkə, bizə çətin görünsə də, əslində cəmiyyəti ehya edici, iflah edici, rifaha yönləndirici ölçülərdir. Belə ölçülərdən biri də, yəqin ki, tətbiqində ən çox çətinlik çəkdiyimiz bu hədisi-şərifdir: “Səninlə əlaqəni kəsənlə, sən əlaqəni kəsmə! Sənə verməyənə, sən ver! Sənə pislik edəni, sən bağışla!”(İbn Hənbəl)


Meteohessas insanlara tesir eden amiller – HƏKİM MƏSLƏHƏTİ - Azadlıq Xeber\nMeteohessas insanlara tesir eden amiller – HƏKİM MƏSLƏHƏTİ\n28.11.2015 / 15:52 xeber – "Havaların qeyri-sabit keçməsi insanlara müxtəlif cür təsir edir. Bu cür havalarda xəstəliklərin də yayılma riski böyükdür". Bunu APA TV-nin məlumatına görə, bunu həkim nevropatoloq Hikmət Qarayev deyib. Hikmət Qarayev qeyd edib ki, hava şəraitinin kəskin dəyişməsi xüsusən xəstəliyə meylli şəxslərə, yaşlı nəslə, aritmiyası, qan təzyiqi yüksək olan hipertoniklərə, stenokardiyası olanlara təsir edir. Onun sözlərinə görə, fəsil dəyişilməsində xroniki xəstəliklər kəskinləşir: "Meteohəssas insanlar ətrafda baş verən və orqanizmdə qızıq yaradan amillərə məsələn, havanın kəskin dəyişməsinə ciddi reaksiya verirlər. Bu reaksiyalar isə orqanizmdə özünü müxtəlif fəsadlarla büruzə verir. Ürək döyünmə, təzyiq yüksəlməsi və yaxud əksinə, infarkt kimi xəstəliklərə, həddindən çox tərləməyə gətirib çıxarır. Bundan başqa oynaq ağrıları, bədəndə əzginlik meteohəssas insanların üzləşdiyi problemlərdən biridir. Əgər bu insanlarda xroniki xəstəliklər də varsa, məhz həmin hava şəraitində bu amillər onlarda daha qabarıq şəkildə müşahidə olunur".\nHəkim-nevropatoloq deyir ki, bəzən temperaturun 10 dərəcə aşağı düşməsi belə ürək-damar xəstəlikləri, konkret olaraq miokard infarktını 2 dəfə artıra bilər.\nHikmət Qarayevin sözlərinə görə, son illər insan sağlamlığına 3 əsas faktor təsir edir. Havanın kəskin dəyişməsi, maqnit burulğanları və günəşdə partlayışların olmasıdır. Bunların arasında sıx əlaqə var. Xüsusən rütubətli hava anidən soyuğa keçəndə, meteopatik reaksiyalar çoxalır. Yəni, havanın təsirinə məruz qalan orqanizmin verdiyi meteopatik reaksiyalar artır: "Maqnit qasırğası isə meteohəssas insanlarda daha ciddi fəsadlara yol açır. Belə ki, maqnit qasırğası bitdikdən sonra onun izləri uzun müddət insanlara əziyyət verir. Yəni yuxarı qan təzyiqi asanlıqla normallaşmır. Belə hallarda insanlar səhər evdən çıxan zaman onlara bitki tərkibli sakitləşdirici dərmanlardan istifadə etmək məsləhət görülür. Bu gün ərzində meteohəssas insanlarda yaranacaq stress hallarının qarşısının alınmasında mühüm rol oynayır. Hipertoniya xəstəliyi olan insan isə xüsusi olaraq hava dəyişdiyi günlərdə təkcə sakitləşdirici dərmanlar yox, təzyiqin normallaşdırılması üçün xüsusi həblərdən istifadə etməlidir".\nHikmət Qarayev deyir ki, son iki ayda qan təzyiqindən əziyyət çəkən insanların sayında daha çox artım hiss olunur. Buna səbəb yüksək qan təzyiqi, yağlı qidaların çox qəbulu, stress, dəyişkən hava şəraitidir. İnsanların böyük əksəriyyəti oturaq həyat tərzi keçirir. Yəni maşınla hərəkət, kompüter qarşısında uzun müddət oturmaq ürək-damar sisteminə mənfi təsir göstərir. Belə hallarda qan damarlarının divarları daralır və nəticədə ürək əzələsinə qan getməsi pisləşir. Qan laxtalanması da ürək infarktına səbəb olur. Ona görə də insanlar hər şeydən öncə sağlamlığının qeydinə qalmalıdırlar


Bayramlarınız mübarək olsun! - XƏBƏRLƏR-Azərbaycan Dövlət Dəniz Akademiyası\nSizi qarşıdan gələn əlamətdar bayramlar – 9 noyabr – Dövlət Bayrağı Günü və 12 noyabr – Konstitusiya Günü münasibətilə səmimi-qəlbdən təbrik edir, sizə uzun ömür, möhkəm cansağlığı, səadət və müstəqil Azərbaycanımızın tərəqqisi naminə çətin və şərəfli işinizdə yeni-yeni uğurlar arzulayıram.\nHər xalqa müstəqil dövlət qurmaq və müstəqilliyini təcəssüm etdirən bayrağını göylərdə dalğalandırmaq səadəti nəsib olmur. Azərbaycan xalqı da belə xoşbəxtliyin sevincini yaşayan xalqlardandır. Azərbaycan müstəqilliyini bərpa etdikdən sonra bayrağımız milli suverenliyin simvolu kimi müqəddəs dövlətçilik rəmzlərindən birinə çevrilib. Bu gün milli-mənəvi dəyərlərə və ümumbəşəri ideallara sadiqliyimizi nümayiş etdirən üçrəngli bayrağımızın dünyanın 190-dan çox müstəqil dövlətinin bayraqları ilə bir sırada dalğalanmasından qanuni iftixar hissi keçirdiyimiz kimi, hər bir müddəası xalqın iradəsini ifadə edən Əsas Qanunumuzla da haqlı olaraq fəxr edirik.\nƏn yüksək zirvələrdə dalğalanan üçrəngli bayrağımız dövlətimizin müstəqilliyini təcəssüm etdirməklə bərabər, həm də xalqımızın kimliyini ifadə edir. Yaradıcısı Ulu öndər Heydər Əliyev olan, bütün insan hüquqları təsbit edilən Konstitusiyamız isə həm də xalqımızın azad, demokratik dövlət qurmaq, dünya birliyində layiqli yer tutmaq istəyini, sülhə, tərəqqiyə, bəşəriyyətin inkişafına öz töhfəsini bəxş etmək əzmini nümayiş etdirir.\nMilli suverenliyin simvolu olan üçrəngli bayrağımızın dövlət atributu kimi bərpası Ulu öndərimizin adı ilə bağlıdır. Üçrəngli bayrağımız 1990-cı il noyabrın 17-də Naxçıvan Muxtar Respublikasının Ali Məclisində ümummilli lider Heydər Əliyevin təşəbbüsü və rəhbərliyi ilə keçirilən sessiyada muxtar respublikanın dövlət bayrağı kimi qəbul olunub. 1991-ci il oktyabrın 18-də müvafiq Konstitusiya aktı ilə dövlət müstəqilliyini bərpa edən Azərbaycan Respublikası özünü Azərbaycan Xalq Cümhuriyyətinin varisi elan edərkən, onun dövlət rəmzlərini, o cümlədən üçrəngli dövlət bayrağını da qəbul edib.\nBütün sahələrdə Ulu öndərin siyasətini layiqincə davam etdirən möhtərəm Prezidentimiz İlham Əliyevin milli ideallara bağlılığı özünü üçrəngli bayrağımıza münasibətdə də qabarıq göstərir. Müvafiq fərman və sərəncamları ilə 9 noyabr – Dövlət Bayrağı Gününün təsis edilməsi də, Bakının ən münasib ərazisində Dövlət Bayrağı Meydanının, həmin meydanda Dövlət Bayrağı Muzeyinin yaradılması da milli atributlarımızı daim uca tutan ölkə başçımızın bayrağımıza sonsuz sevgisinin təcəssümüdür. Möhtərəm Prezidentimiz İlham Əliyevin dediyi kimi, bizim bayrağımız bizim müstəqilliyimizin rəmzidir, bizim qürur mənbəyimizdir, bizim canımızdır, bizim ürəyimizdir.\nGəmilərimizin də dor ağacında müstəqilliyimizin, suverenliyimizin, istiqlaliyyətimizin rəmzi olan bayrağımızın dalğalanması isə bizdə təkcə sonsuz iftixar hissi yaratmır. Bu həm də, harada üzməsindən asılı olmayaraq, gəmilərimizin müstəqil Azərbaycanımızın bir parçası olduğuna işarədir.\nBu gün qəlbi Vətən sevgisi ilə döyünən hər bir azərbaycanlının ən böyük arzusu Dövlət bayrağımızın Azərbaycanın işğal altında olan torpaqlarında dalğalandığını görməkdir. Möhtərəm Prezidentimizin böyük məharətlə həyata keçirdiyi uğurlu siyasət, regionun lider dövlətinə çevrilən ölkəmizin bütün dünyanı heyran qoyan iqtisadi tərəqqisi, dünyanın ən güclü orduları sırasında yer alan Silahlı Qüvvələrimizin torpaqlarımızı hər an işğaldan azad etmək qüdrətində olması bu ülvi arzumuzun da gerçəkləşəcəyinə bizdə qəti əminlik yaradır.


MİT SOCAR-ın törəməsində əməliyyata BAŞLADI | 24saat\nBu səhər “Petkim”də Fətullahçılara qarşı xüsusi əməliyyat başlayıb.\n24saat.org -un xəbərinə görə, bu barədə Türkiyə KİV-i məlumat yayıb.\nMəlumata görə, Türkiyənən ən iri neft-qz holdinqlərindən olan “Petkim”neft-kimya kompleksində Fətullah Gülən hərəkatı tərəfdarlarına qarşı xüsusi əməliyyat keçirilir.\nƏməliyyat Milli İstihbarat Təşkilatının (MİT) xüsusi qrupu tərəfindən aparılır.\nƏməliyyatda əsas məqsəd holdinqdə Fətullahçılarla əlaqədə ola qüvvələrin müəyyənləşdirilərək həbs olunmasıdır.\nQeyd edək ki, “Petkim” SOCAR-ın Türkiyədəki törəmə şirkətidir.


Arıçılıq teserrüfatlarında mehsuldarlıq niye azalıb? – ARAŞDIRMA - Azadliq Xeber\nArıçılıq teserrüfatlarında mehsuldarlıq niye azalıb? – ARAŞDIRMA\nArıçılıq təsərrüfatlarında məhsuldarlıq niyə azalıb? - ARAŞDIRMA\n01.07.2016 / 14:38 xeber –\nBuilki qeyri-sabit hava şəraiti kənd təsərrüfatının digər sahələrinə olduğu kimi, arıçılığa da təsirsiz ötüşməyib. Bu sahə ilə məşğul olanlar APA TV-nin cənub bürosuna məhsuldarlığın ötən illə müqayisədə təxminən yarıbayarı azaldığını bildiriblər.\nQeyd edək ki, cənub bölgəsində ən iri arıçılıq təsərrüfatları Astara rayonunda yerləşir. Rayonun əksər dağlıq və dağətəyi kəndlərində arıçılıq əhalinin başlıca məşğuliyyətini və təsərrüfatın aparıcı sahəsini təşkil edir. Arıçıların əlaqələrini möhkəmləndirmək, onların problemlərini müvafiq qurumlara çatdırmaqdan ötrü 2008-ci ilin fevral ayından Astarada Arıçılar Cəmiyyəti yaradılıb. Elə həmin müddətdən cəmiyyətə təcrübəli arıçı Arif Nəzirov sədrlik edir: "Arı ailələrimizi qışdan sağ-salamat çıxarda bildik. Yazı aran yerlərində keçirdik. İndi dağlara gəlmişik. Builki məhsuldarlığımız çox yüksək olmasa da, yenə şükür ki, məhsulumuz var və hazırda bal süzümünə başlamışıq. Ümid edirik ki, hər arı ailəsindən 11-12 kiloqram məhsul götürə bilərik".\nCəmiyyətin sədri təsərrüfatlarda bal yığımının keçən ilə nisbətən bu il zəif olmasının səbəbini havaların qeyri-sabit keçməsi, intensiv yağıntıların düşməsi ilə əlaqələndirib: "Arı çoxlu zəhmət tələb edir. Əgər onları gəzdirməsən, hər arı ailəsindən heç vaxt 20-25 kiloqram məhsul götürmək mümkün olmayacaq. Builki yağışların normadan çox düşməsi çiçəklərə təsir edib. Arı quraqlıq sevir. Nəmlik olanda arı inkişaf edə bilmir. Yağışlı havada, ümumiyyətlə, çölə çıxmır, əgər çölə çıxarsa, məhv olur".\nBuilki qeyri-sabit hava şəraiti arıçı Tural Hidayətovun da qayğılarını artırıb. Turalın sözlərinə görə, keçən il 95 arı ailəsindən 1,5 ton məhsul götürüb. Bu il o, arı ailələrinin sayını 100-ə çatdırıb, amma proqnozla məhsul artımında heç bir dəyişiklik gözlənilmir: "Keçən illə müqayisədə bu il məhsul istehsalında zəiflik var. Bu da havaların yağıntılı keçməsi ilə əlaqədardır. İndi arı ailələrini arandan dağlara gətirmişik. Hər qutudan orta hesabla 10-12 kiloqram məhsul götürəcəyik. Keçən il 80 arı ailəsindən 1,5 ton məhsul götürmüşdük. Bu il bu rəqəm bir qədər az olacaq".\nAstara Rayon Statistika İdarəsindən APA TV-nin cənub bürosuna verilən məlumata görə, hazırda rayonda 9738 arı ailəsi var. Arıçılıqla 1024 təsərrüfat məşğul olur. Keçən il rayon üzrə 80 ton bal istehsal olunub. Bu il də ötən ilki qədər məhsulun tədarük olunacağı gözlənilir.


Azərbaycanda ödəniş kartlarının dövriyyəsi artmaqda davam edir '; // item += '\n"Ölkə.Az" məlumatına görə, bu barədə Azərbaycan Mərkəzi Bankının (AMB) məlumatında deyilir.\nAzərbaycan Mərkəzi Bankı 16 oktyabr tarixindən etibarən valyuta məzənnələrini açıqlayıb.\nMərkəzi Bankdan "Ölkə.Az"a verilən məlumata görə, oktyabrın 16-na olan rəsmi məzənnələr bülleteninə əsasən, ABŞ dollarının rəsmi məzənnəsi 1,7000 manat təşkil edir.\nManata nəzərən avronun məzənnəsi 1,8751 manat təşkil edir.\n1 türk lirəsi 0,2870 manat, 1 rus rublu 0,0264 manat, 100 İran rialı 0,0040 manat, 1 gürcü larisi isə 0,5731 manatdır.


15/10/2018 [15:53] - Cəmiyyət - ( 683 dəfə baxılıb)\nAzərbaycan Dövlət Pedaqoji Universitetinin (ADPU) əməkdaşları 9-11 oktyabr 2018-ci il tarixlərində Bakı Biznes Universitetinin koordinatorluğu ilə həyata keçirilən “Azərbaycan universitetlərində keyfiyyətin təminatı mərkəzlərinin yaradılması və inkişaf etdirilməsi” (EQAC) layihəsi çərçivəsində təşkil olunmuş növbəti görüşdə iştirak ediblər. Tədbirdə ADPU-nun Beynəlxalq əlaqələr üzrə prorektoru Nigar Abbaszadə, universitet üzrə layihənin meneceri, fizika elmləri üzrə fəlsəfə doktoru Lətif Kəngərlinski, Keyfiyyətin təminatı şöbəsinin müdiri, siyasi elmlər üzrə fəlsəfə doktoru Rəşad Sadıqov, Tədqiqat və inkişaf şöbəsinin mütəxəssisi Xəyyam Cəfərzadə və Beynəlxalq əlaqələr şöbəsinin mütəxəssisi Günay Məhərrəmova iştirak ediblər.\nAvropa Komissiyası tərəfindən maliyyələşdirilən EQAC layihəsi çərçivəsində koordinator universitetdə keçirilmiş görüşün məqsədi Avropa ekpertləri tərəfindən layihənin Azərbaycan üzrə tərəfdaş olan ali məktəblərin hazırladıqları ehtiyacların qiymətləndirilməsi haqqında hesabatlarının təhlili, nəticələrin, universitetlərdə keyfiyyətin təminatı ilə bağlı cari vəziyyətin, yekun hesabatların hazırlanmasının və s. müzakirəsi olub.\nAvropanın 5 universitetinin, o cümlədən İspaniyanın Alikante Universitetinin, İngiltərənin Middlesex Universitetinin, Litvanın SMK Tətbiqi Elmlər Universitetinin və EKT Akkreditasiya Təşkilatının, İsveçin Kral Texnologiya İnstitutunun (KTH) və Azərbaycan Respublikasının Təhsil Nazirliyinin, Azərbaycanın 11 tərəfdaş universitetinin nümayəndələrinin iştirakı ilə layihə haqqında geniş məlumatlandırma günü də keçirilib. Tədbirdə EQAC layihəsi haqqında ətraflı məlumat verilib, həmçinin Avropa ekspertlərinin iştirakı ilə Azərbaycan ali təhsil müəssisələrinin Avropa Komissiyası tərəfindən maliyyələşdirilən qrant proqramlarında iştirakı ilə bağlı problemlər və onların həlli yolları müzakirə olunub, tövsiyələr verilib.\nGörüş çərçivəsində Avropa universitetlərinin nümayəndələri Azərbaycan universitetlərinin nümayindələri ilə müsahibələr aparıblar. İspaniyanın Alikante Universitetinin keyfiyyət üzrə mütəxəssisi Denise Galvin tərəfindən verilən sualları ADPU-nun yuxarıda adları qeyd olunan əməkdaşları ilə yanaşı, Tarix və coğrafiya fakültəsinin dekanı, dosent Şahin Pənahov, İqtisadi coğrafiya və cografiyanın tədrisi metodikası kafedrasının müəllimi Səmayə Həsənova, “Coğrafiya müəllimliyi” ixtisası üzrə məzun Nuranə Məmmədova və IV tədris ili tələbəsi Nərmin Hacılı cavablandırıblar. Suallar əsasən tələbələrlə iş, məmnuniyyətin artırılması istiqamətində görülən işlər, bu sahədə Keyfiyyətin təminatı şöbəsinin rolu, müştəri yönümlülük, bütün maraqlı tərəflərin prosesə cəlb olunması, Avropa ali təhsil məkanında keyfiyyətın təminatı ilə bağlı standartlar və qaydalara əsaslanmanın vacibliyi və s. kimi mövzuları əhatə edib.\nGörüşdə yaxın aylarda layihə üzrə həyata keçiriləcək fəaliyyət, xarici səfərlər, ali məktəblərin görəcəkləri işlərlə bağlı söhbət aparılıb. Bununla yanaşı, Avropa ali təhsil məkanında keyfiyyətin təminatı üzrə standartlar və təlimatlara (ESG) əsaslanan tapşırıqlar verilib, qruplarla iş aparılıb, müvafiq bəndlər üzrə hazırlanmış təqdimatlar birgə müzakirə olunub.\nTəbirin sonunda 25-28 iyun 2018-ci il tarixlərində Bakı Biznes Universitetində Litva EKT Akkreditasiya təşkilatının iki eksperti tərəfindən “Ali məktəblərdə Keyfiyyətin Təminatı Sisteminin yaradılması və inkişaf edtirilməsi” mövzusunda keçirilmiş 32 akademik saatlıq beynəlxalq təlimdə uğurlu iştiraka görə müvafiq sertifikatlar təqdim edilib.


Anastasia Lavrina: Ulu öndər Heydər Əliyev Azərbaycan multikulturalizminin banisidir - AZƏRTAC\nAnastasia Lavrina: Ulu öndər Heydər Əliyev Azərbaycan multikulturalizminin banisidir\nAzərbaycan xalqının ümummilli lideri Heydər Əliyev güclü, xarizmatik şəxsiyyət, fenomenal siyasət və dövlət xadimi idi. Ən böyük güc onun dərin və universal biliyində, qətiyyətində, zəhmətsevərliyində, qeyri-adi yaddaşında, tükənməz səbrində, uzaqgörənliyində, müdrikliyində və vətənə, xalqına məhəbbətində idi. O, ölkənin hər bir uğuruna səmimi-qəlbdən sevinir, qonşu Ermənistanın Azərbaycana qarşı işğalçılıq siyasəti nəticəsində Azərbaycan xalqının hər kəsin taleyinə düşdüyü, bu işğalçılıq siyasətinin yaranmasına səbəb olan əzab-əziyyətini ürəyində ağrı ilə yaşayırdı.\n1990-cı illərin əvvəllərində Heydər Əliyev öz işləri ilə hamıya göstərdi ki, onun üçün şəxsi mənafe və karyera deyil, Azərbaycan xalqının mənafeyi və azadlığı, ölkənin müstəqilliyi və firavanlığı ön plandadır. O, 1990-cı il yanvarın 19-dan 20-nə keçən gecə sovet qoşunlarının Bakıda törətdiyi qanlı faciə ilə bağlı açıq bəyanatla çıxış edib, Azərbaycan xalqına qarşı cinayətin təşkilatçıları və icraçılarının cəzalandırılmasını tələb edib. Heydər Əliyev 1991-ci ilin iyulunda Qarabağda alovlanmış münaqişə ilə əlaqədar olaraq SSRİ rəhbərliyinin siyasətinə etirazını bildirərək Sovet İttifaqı Kommunist Partiyasının sıralarını tərk etdi.\nBu fikirləri AZƏRTAC-a açıqlamasında YAP Gənclər Birliyinin üzvü Anastasiya Lavrina ifadə edib.\nO bildirib ki, Azərbaycanın dövlətçilik tarixinin ən çətin vaxtında ulu öndər Heydər Əliyev xalqın təkidli tələbi ilə hakimiyyətə qayıtdı. O, Azərbaycanı durmadan inkişaf edən dövlətə çevirərək ölkəni iqtisadi, siyasi və hərbi böhrandan çıxarıb. Ümummilli Lider bir çox Qərb siyasətçilərinin Azərbaycanın yerini xəritədə çətinliklə tapa bildiyi vaxtda hakimiyyətə qayıtdı və çox qısa müddətdə ölkəni elə bir vəziyyətə gətirdi ki, bir çox Avropa dövlətləri və Amerika Birləşmiş Ştatları fəxrlə Azərbaycanı regionda mühüm strateji tərəfdaş adlandırmağa başladılar.\n“Bir ölkənin inkişafı vətəndaşlarının birliyindən çox asılıdır. SSRİ-nin dağılması, Birinci Qarabağ müharibəsi, ölkədəki separatçı hərəkatlar Azərbaycan xalqına güclü təsir göstərdi. Ölkə vətəndaş müharibəsi təhlükəsi ilə üz-üzə idi. Ümummilli Lider Azərbaycan xalqını vahid məqsəd ətrafında birləşdirərək, ölkənin inkişafı naminə birgə fəaliyyət göstərməyə, ümumi dəyərləri əsas götürməyə, tarixi yaddaşı bərpa etməyə, işıqlı gələcəyə inanmağa nail olub. Ulu öndər Heydər Əliyev milli və dini müxtəlifliyin rolunun vacibliyini göstərərək, dövlət quruculuğunda milli kimliyin mənasını və əhəmiyyətini soydaşlarına çatdıra bilmişdir. Azərbaycan xalqı bütün etnik qrupların hüquqlarına, mədəni-mənəvi dəyərlərinə hörmət əsasında yenidən öz gücünə inandı. Bu ideologiya təkcə Azərbaycan ərazisində yaşayan xalqları deyil, bütün dünyada yaşayan azərbaycanlıları birləşdirdi”, - deyə A.Lavrina vurğulayıb.\nÜmummilli Lider vaxtilə demişdir: “Dövlət, ölkə nə qədər çox xalqı birləşdirsə, bir o qədər zəngin olur, çünki onların hər biri ümumdünya mədəniyyətinə və sivilizasiyasına öz töhfəsini verir”.\nYAP Gənclər Birliyinin üzvü qeyd edib ki, bu gün Azərbaycanda yaşayan bütün etnik xalqlar fəxrlə özlərini azərbaycanlı adlandırırlar. Ulu Öndər milli qürur simvoluna çevrilib. Azərbaycan xalqının birliyi 2020-ci ilin payızında baş verən Vətən müharibəsində böyük Qələbənin əldə olunmasında rol oynayan mühüm amillərdən biridir.\n“Ümummilli lider Heydər Əliyev uzaqgörən siyasi xadim idi, daim ölkənin uzunmüddətli inkişaf perspektivlərini düşünərdi. O, Azərbaycanın dünya siyasi arenasında layiqli yerini təmin etmək üçün strateji coğrafi mövqedən, güclü iqtisadi potensialdan məharətlə xalqın rifahı naminə istifadə etdi. O, Xəzərin enerji resurslarının Avropa bazarına nəqli üzrə layihələrin başlanmasının əsasını qoymuşdur. Artıq bütün dünya Azərbaycanı mühüm ölkə - Avropa-Qafqaz-Asiya tranzit dəhlizi kimi görür”, - deyən A.Lavrina diqqətə çatdırıb ki, Heydər Əliyevin xarici siyasətinin əsasını sülh, beynəlxalq hüquqa hörmət, sərhədlərin bütövlüyü və toxunulmazlığı, dövlətlərin ərazi bütövlüyü və qarşılıqlı faydalı əməkdaşlıq prinsipləri təşkil edirdi. Ümummilli Liderin adı Azərbaycan tarixinə qızıl hərflərlə yazılıb. Bu gün onun layiqli davamçısı Prezident İlham Əliyev Ümummilli Liderin qoyduğu yolu inamla davam etdirir, Azərbaycan qarşısında yeni parlaq perspektivlər açan siyasi kurs həyata keçirir.\nAZERTAG.AZ :Anastasia Lavrina: Ulu öndər Heydər Əliyev Azərbaycan multikulturalizminin banisidir


«Ətrafımdakı hər kəsin, bütün dostlarımın uşaqları var idi», deyən Sharif Halimov əlavə edir ki, ancaq onun arvadı hamilə qala bilmirdi.\nƏnənəvi olaraq, tacik kişisi bu dilemmanı bir yolla həll edir - yeni həyat yoldaşı tapmaqla.\nAncaq həqiqəti eşitmək 36 yaşlı keçmiş hərbçi üçün ağır olur. Halimov uşaqlarının olmamasının günahının arvadında yox, onda olduğunu öyrənəndə kişilik qürurunun zədələndiyini deyir. Amma həkimə qulaq asdığına da sevinir.\nAİLƏNİN BİOLOJİ QIZI\nTibbi yardımın nəticəsində indi Halimovlar ailəsində onların bir yaşlı bioloji qızları Nərgiz böyüyür. Ailə həm də Düşənbə yetimxanasından 5 yaşlı Nafisanı övladlığa götürüb.\n«Fikirləşirəm ki, burda heç kim mənim kimi səbirli deyil. Çoxlu həkim dəyişdim, ənənəvi tibbi sınaqdan keçdim və indi Allaha şükür edirəm».\nHalimov etiraf edir ki, hər zaman hərəkətdə keçən hərbi həyatı çoxlarının «mənəvi pozğunluq» kimi qiymətləndirdiyi qərarı verməyə kömək edib. Hərbi həyat onu qohum və qonşuların gözlərindən qıraq saxlayıb. Ona görə də onun və həyat yoldaşının ənənələrdən müdafiə olunmaq ehtiyacı olmayıb.\nTacikistanda hər beş evlilikdən biri sonsuzluqla üzləşir. Amma kişi sonsuzluğunu tibbi yolla həll etmək əvəzinə boşanmaya üstünlük verir.\nTacik həkim Akbarsho Ahmedov bu baxışları dəyişməyə çalışır.\n«Tacikistanda Sonsuzluğun Kliniki Kursunun Detalları və Strukturu» ölkədə sonsuzluq problemlərini öyrənən ilk tədqiqata görə, bir çox hallarda buna kişilər səbəbkar olur.\nKİŞİLƏR ÜÇÜN SONSUZLUQ TRAVMADIR\n«Ailələrdə çoxlu uşaqların doğulduğu cəmiyyətimizdə kişilər üçün sonsuzluq psixoloji travmadır. Bu, sosial biabırçılıqdır. Sonsuz cütlərdə adətən kişilər arvadlarını müalicə üçün həkimə göndərirlər, deyirlər ki, uşaq olmamasının səbəbkarı arvadlarıdır. Amma reallıqda, bu tipli hadisələrin 50-də sonsuzluğa bais kişilərdir».\nHəkim Ahmedov deyir ki, spermanın aşağı faizi, spermanın qeyri-mütənasib morfologiyası və spermanın aşağı hərəkətliliyi kişi sonsuzluğunda əsas problemlərdəndir. Onun sözlərinə görə, infeksiyalar, uşaqlıqda keçirilmiş xəstəliklər və immun sisteminin anormallığı da burda rol oynaya bilər.\nBu məsələlərin «sağlamlıq problemi» kimi xüsusi tibbi müalicəsi ilə sonsuz cütlüklərin nikahını qorumaq mümkündür.\nHEÇ KİMİN AĞLINA GƏLMİRDİ Kİ, BƏLKƏ SUÇ ƏRİMDƏDİR...\nDüşənbə zooparkında şir baxıcısı işləyən Zuhrabonu İmomova deyir ki, onun birinci evliliyi uşaq doğulmadığından dağıldı. İmomova evli olduğu illəri «qarabasma» kimi təsvir edir: əri və ərinin qohumları sonsuzluqda onu ittiham edirdilər:\n«Heç kimin ağlına gəlmirdi ki, bəlkə bunun suçu ərimdədir», İmomova deyir.\nOnun əri başqa qadınla evlənir. İmomova isə özü 10 ildən sonra yenidən ailə qurur və bir il keçmiş ilk uşağını qucağına alır.\nİmomova təəssüflə deyir ki, uzun illər sonsuzluğun günahının qadınlarda olduğunu düşünüb.\nHəkim Ahmedova görə, indi bir çox tacik kişilərin sonsuzluq probleminə baxışının dəyişməsini müsbət meyl kimi qiymətləndirmək olar. Həkim deyir ki, sonsuzluq problemi ilə ona hər ay orta hesabla 100 kişi müraciət edir.


Tarix: 7-02-2014, 11:11 Oxunma sayı: 1 177 Bölmə: Sumqayıt\nRedaksiyamıza Corat bağlarında fəaliyyət göstərən qum mafiyası barəsində məlumatlar daxil olub. Bir şəhər sakininin yazdığına görə, işbazlardan ibarət bir qrup şəxs bağların əsl qəniminə çevriliblər. Beləcə bu qrup günlərlə sahibsiz bağ sahələrini və ya baxımsız torpaq sahələrini müəyyənləşdirir, daha sonra isə ərazinin qumunun oğurlanması prosesinə başlayırlar.\nDaxil olmuş məlumat marağımızı cəlb etdiyi üçün kiçik bir araşdırma apardıq. Məlum oldu ki, bu işbazlar gecə saatlarında dövlət nömrə nişanı olmayan yük maşınları ilə bağ sahəsinin qumunu oğurlamağa başlayırlar. Belə bağ sahələrindən birinə də “Gəmi” restoranından 300 metr aralıda rast gəldik. Ərazi böyük bir tikinti sahəsini xatırlatsa da, yerli sakinlər bu sahənin qum oğurlayan işbazlar tərəfindən təqribən 6 metr qazıldığını bildirdilər. Həmin ərazidə axtarışlar apararaq qum işbazları ilə əlaqəli şəxsləri tapmağa çalışsaq da, axtarışlarımız nəticəsiz qaldı. Bu şəxslərin belə gizlin çalışmasına baxmayaraq, artıq onların izinə düşməyimizi deyə bilərik.\nMövzuyla bağlı mütəxəssislər isə bildirirlər ki, bağ sahələrinin bu formada qazılması ərazinin relyefinin və ekoloji balansının pozulmasına səbəb olur. Belə ki, yerin altından su çıxana qədər qazılan sahələr ərazidə torpaq aşınması və sürüşməsinə gətirib çıxarır. Mütəxəssislərin dediklərini qonşularla apardığımız söhbətlər də təsdiqlədi. Sakinlər Xeberle.com-a qum mafiyası işə başladıqdan sonra hasarlarında və mənzillərinin divarında çatların yarandığını, su quyularında suyun səviyyəsinin aşağı düşməsini, bəzi quyuların isə tam quruduqlarını bildirdilər.\nMaraqlıdır ki, qum mafiyasının bu fəaliyyəti nədənsə əlaqədar qurumların diqqətini cəlb etmir.\nSonda onu da bildirək ki, qum mafiyasının Corat bağlarındakı fəaliyyətini diqqətdə saxlayacağıq. Yaxın vaxtlarda bu şəxslər tərəfindən qumu oğurlanan bağ sahələri və axşam saatlarında dövlət nömrə nişanı olmadan fəaliyyət göstərən yük maşınlarının fotoşəkillərini və videosüjeti sizlərə təqdim edəcəyik.\nQulu Məhərrəmli: “Daş yuxular”ı uğurlu hesab etmirəm”\nTarix: 24-12-2017, 13:06 Oxunma sayı: 373 Bölmə: Cəmiyyət\nGün.az Tv-nin "Mətbuat aynasında” proqramının qonağı yazıçı Əkrəm Əylisli olub. "Daş yuxular”\nTarix: 23-10-2018, 15:10 Oxunma sayı: 199 Bölmə: Maraqlı / Dünya\nDekabrda əfv olacaq?\nTarix: 5-12-2017, 16:42 Oxunma sayı: 507 Bölmə: Cəmiyyət\nXəbər verdiyimiz kimi, 31 dekabr Dünya Azərbaycanlılarının Həmrəyliyi Günü və Yeni il\nTarix: 27-09-2014, 21:40 Oxunma sayı: 638 Bölmə: Siyasət\nTarix: 23-11-2018, 14:44 Oxunma sayı: 238 Bölmə: Cəmiyyət\nTarix: 18-04-2016, 11:40 Oxunma sayı: 628 Bölmə: Siyasət


Zəngin olmaq və iflas olmaq » Gözəl İslam - Dini Mövzular, Söhbətlər və Sual-Cavab\nZəngin olmaq və iflas olmaq\nAlış-veriş bilgiləri 266\nSual: Bir müəllimin, bir vəkilin, bir həkimin 5-10 il içində holdinq sahibi olacaq qədər zənginləşməsi, daha sonra birjaya qatılan bu şirkətlərin zərər edib iflaslaşması necə mümkün olur? Yəni demək istədiyim budur ki, oğurluq etmədən zəngin olmaq mümkün deyil və zəngin bir şirkət də yalan, hiylə etmədən də batmaz. Bu düşüncələrim doğru deyilmi?\nZəngin olmaq üçün hər hansı diplom və ya peşə sahibi olmaq lazımdır deyə bir şərt yoxdur. Yəni zəngin olmaq üçün mütləq məktəb məzunu olmaq və ya universitet diplomuna sahib olmaq deyə bir şərt yoxdur. Peşə sahibi olmaq da belədir. Taxta-şalban satıcısı mütləq zəngin olar, mərmər satan zəngin olmaz deyə bir qayda yoxdur. Türkiyənin iki böyük zəngini olan Koç və Sabancıya diqqət etsəniz görərsiniz ki, onların nə təhsil, nə də peşə tərəfdən bənzəri olub, zəngin olmayanlardan heç bir fərqi yoxdur.\nZəngin olan hər kəsin qeyri-qanuni yoldan zəngin olduğunu demək çox yanlışdır. Zəngin olmağın yolları çoxdur. Məsələn; adam var şirkət səhmləri ilə zəngin olur, başqa bir nəfər işləri yaxşı gedər zəngin olar, mirasa sahib olar zəngin olur, latoreyada qalib olar zəngin olur, ixtira edər zəngin olur və s. Microsof və Google sahiblərinin qısa zamanda böyük sərvət sahibi olması hər kəsə məlumdur. Zəngin olmağın dinlə əlaqəsi yoxdur.\nQazanmasını və xərcləməsini, yəni hesab-kitab işini bilərək çalışan hər kəs zəngin ola bilər, olmaya da bilər. Oğurluqla məşğul olan mütləq zəngin olmaz. Dövrümüzdə oğru çoxdur, demək olar ki, hamısı da yoxsuldur. Zəngin olmağı oğurluğa bağlamaq sərvət düşmənliyi və ya başqa bir pis niyyətin əlamətidir.\nBir başqa xüsus da hər şirkət qazanc əldə edəcək deyə bir qayda da yoxdur. Qazanc əldə etdiyi zaman da olur, zərər etdiyi zaman da. Osmanlı dövləti belə dünyaya hakim idi, amma indi yoxdur. Hər şirkətin yaxşı və pis vəziyyətləri ola bilər. Mənfəət əldə etməsini və ya zərər etməsini qeyri-qanuni əməllə dəyərləndirmək doğru deyil.\nHər hansı bir Holding və buna bağlı şirkətlər birjada iştirak edirsə, bu deməkdir ki, bu şirkətin A-dan Z-ə qədər hər işi dövlətin bilgisi və nəzarəti daxilindədir. Gəlirləri, məsrəfləri bəllidir, yəni hər şeyi sənədlərlə sabitdir. Haqsız mənfəət əldə edən dərhal bəlli olur, dövlət yaxasına yapışır.\nBunların istisnaları olmurmu? Əlbəttə olur, amma istisna qaydaları pozmaz.


13 Sentyabr 11:47\nOxuməni.az-ın verdiyi xəbərə görə, bunu “Şərq-Qərb” Araşdırmaları Mərkəzinin rəhbəri Ərəstun Oruclu Qarabağla bağlı hadisələri şərh edərkən bildirib.\nİkinci: digər tərəfdən isə Azərbaycan işğaldan azad etdiyi ərazilərdə strateji təyinatlı yollar, hava limanları və digər kommunikasiyalar qurmaqla Moskvanın planlarının qarşısına sipər çəkməkdədir. Bakı həm də Rusiya "sülhməramlılarının" statusunu müəyyənləşdirmək məsələsində tələsmir. Belə olduğu halda Rusiyanın əsas vasitə kimi "sülhməramlılarla" bağlı təxribatçı planlar qurmaqla bölgədə pozuculuq yaradıb öz təsir dairəsini genişləndirməyə çalışmaqdan başqa yolu qalmır”,-Ə.Oruclu bildirib.\n“Həm Ermənistan, həm də Azərbaycan tərəfindən yaradılan maneələr və üstəlik də zaman məhdudiyyəti Moskvanı daha da aqressivləşdirir. "Sülhməramlılara" daha mürtəce yeni komandanın təyin olunması, Qarabağdakı Rusiya hərbçilərinin davamlı pozuculuğu, Rusiya siyasətçilərinin və ekspertlərinin Bakının ünvanına sərt ittihamları həmin aqressiyanın yalnız görünən əlamətləridir. Digər tərəfdən də Azərbaycan ordusunun müttəfiq dövlətlərin silahlı qüvvələrilə birlikdə keçirdiyi daimi təlimlər və onların coğrafiyasının Qarabağa doğru genişləndirilməsi yeni müharibəyə hazırlıq təəssüratı yaradır. Belə şəraitdə müharibə riskinin nə dərəcədə yüksək olması ilə bağlı təbii suallar yaranır”.\n“Bu mənada Azərbaycanın Türkiyə və Pakistanla sıx hərbi əməkdaşlığı Moskvanı öz aqressiv planlarına bir qədər soyuq ağılla yanaşmağa sövq edir. Belə ki, mümkün müharibədə məğlubiyyət Rusiya üçün çox şey və bəlkə də hər şey demək olardı. Çünki Azərbaycanda məğlub olmaq Rusiya üçün təkcə Cənubi Qafqazı itirmək demək olmazdı. Məğlubedilməz imicinin sarsılması Moskvanın aqressiv siyasət yürütdüyü bütün postsovet bölgələrdə bumeranq effekti doğura bilər. Rusiyanın isə eyni zamanda ən azı Ukraynada, Gürcüstanda və Moldovada həmin effektlə üzləşməsi ölkənin siyasi sistemini də laxlada bilər. Bunun da əsas nəticələrindən biri mərkəzdənqaçma tendensiyalarının və etnik, dini zəmində separatizmin güclənməsi olardı”.\nÜstəlik də həmin proqramda birgə iştirak üç dövlətin üçünün də Yaxın Şərqdəki mövqelərini gücləndirir və deməli, onları yeni geosiyasətdə tərəfdaşa çevirir. Görünür, bu mənada Tehranın Zəngəzur dəhlizinə qarşı çıxması da təsadüfi deyil. Zəngəzur dəhlizinin daha çox hansı ölkənin marağında olmasını İranda yaxşı anlayırlar. Açıq şəkildə olmasa da, antirusiya koalisiyasında yer almaq Tehranın Vaşinqtonla münasibətlərinın normallaşdırılmasına da müsbət təsir edə bilər. İran üçün isə bu gün üzərindəki sanksiyaların götürülməsi həyati əhəmiyyət kəsb edir. Vaşinqtonda da İranı küncə sıxmağın onu ABŞ-ın əsas geosiyasi rəqibləri olan Moskvaya və Pekinə daha da yaxınlaşdırmaq demək olduğunu anlamamış deyillər. Gördüyümüz kimi, mənzərə heç də ilk baxışdan nəzərə çarpdığı qədər sadə və birmənalı deyil. Amma aydındır ki, bu gün baş verənlər yeni geosiyasi konstruksiyanın qurulmasının ancaq bağlanğıcıdır. Bu başlanğıcda isə ən mürəkkəb vəziyyətdə olan Rusiyadır. Onun nə yetərincə iqtisadi qüdrəti, nə də maliyyə imkanları nə də müttəfiqləri var. Hərbi gücdən istifadə isə geosiyasi mübarizədə sonuncu vasitədir. Ona görə də hərbi təhdidlər gözlənilən effekti verməyəndə mübarizə birmənalı uduzulmuş olur. Bu isə Rusiya üçün ən yaxşı halda SSRİ-nin aqibətini təkrarlamaq demək olardı”,- Ərəstun Oruclu qeyd edib.


"İlqar Qurbanov keçəl, Vaqif Cavadov da kosaya oxşayır" - Azerifootball.com\n19.03.2012 / 0 şərh / 4818 -dəfə baxılıb\n"İlqar Qurbanov keçəl, Vaqif Cavadov da kosaya oxşayır"\nQarşıdan Novruz bayramı gəlir. Biz də bununla bağlı futbol adamları arasında sorğu keçirdik və olduqca maraqlı fikirlər səsləndi. Həmin sorğunun nəticəsini təqdim edirik:\nƏmrah Çəlikəl ("Qarabağ"ın icraçı direktoru): Bayramı evdə ailəmlə birlikdə keçirəcəm. Ocaq qalayıb, tonqal üstündən tullanacam. Papaq atmayacam. Yaş o yaş deyil ki, kiminsə qapısını döyüm. Bizə papaq atırlar. Uşaqların papağını şirniyyatla doldururuq. Novruz bayramı ildə bir dəfə olur. Ona görə də uşaqların könlünü almaq daha xoşdu.\nVüqar Nadriov ("Qarabağ"ın hücumçusu): Bayram belədi ki, evdə şəkərbura, paxlava bişir, sən tonqal qalayırsan, papaq atırsan. Heç evdə olduq ki? Çərşənbə axşamlarını "sbor"da keçirdik. Bayram günü tonqalın üstündən tullanacam, papaq da atacam. İlqar Qurbanov keçəl, Vaqif Cavadov da kosaya oxşayır".\nBəhruz Şirəliyev ("Rəvan"ın vitse-prezidenti): Novruzu evdə qeyd edəcəm. Nə vaxtsa tonqal üstündən tullanmışam, papaq da atmışam. Bu, cavan vaxtlarımda olub. Bizim qapıya papaq atıblar. Heç vaxt uşaqları boş qaytarmamışıq.\nTural Axundov ("Rəvan"ın müdafiəçisi): Tonqaldan da tullanmışam, papaq da atmışam. Qapılara atdığım papağı da boş qaytarmayıblar. Mənim kosam Hüseyn İsgəndərovdu, keçəl isə Natiq Kərimi.\nVaqif Əliyev ("Simurq"un icraçı direktoru): Xalqımızı bayram münasibətilə təbrik edirəm. Allah hər bir evdən Novruz təravətini və ruzi-bərəkətini əskik etməsin. Təbii ki, bayramı ailəmlə birlikdə qeyd edəcəm. Bu yaşda papaq atmaq mənə yaraşmaz. Tonqal üstündən tullanmışam, o da uşaqlıqda.\nRasim Ramaldanov ("Simurq"un müdafiəçisi): Bu bayramı qeyd etmirəm. Çünki müsəlman aləmində Novruz bayramı ancaq baharın gəlişi ilə bağlıdı. Ocaq qalamaq, tonqaldan atdanmaq - əslində, dində belə bir şey yoxdu. O cümlə də papaq atmaq. Aleksandr Şemonayevi keçələ, İlkin Qırtımovu kosaya oxşadıram.\nZəka İbrahimov ("Bakı"nın katibi): Bayramı komandamla birlikdə keçirəcəm. Futbolçularla bir yerdə hamımız tonqaldan tullandıq. Nə arzu-diləyimiz vardısa, dedik. İnşallah, bu bahar "Bakı"ya uğurlu yol açar.\nCəmşid Məhərrəmov ("Bakı"nın müdafiəçisi): Tonqal üstündən tullandım, papaq atmadım. Təlim-məşq toplanışında olduğumuz üçün başımız qarışıq oldu. Mənim üçün kosa Rəhman Hacıyev, keçəl Nurlan Novruzovdu.\nSəbuhi Səfiyarlı ("İnter"in direktor müavini): Məndən elə şey soruşursan ki… Məndən başqa "İnter"də bu bayramı keçirən var? Bayram ad günümlə bir günə düşür. Ona görə də Novruz mənim üçün ən xoş bayramlardan biridi. Çərşənbə axşamı uşaqlarla yığışıb ocaq qaladıq. Üstündən atlanıb, tanışların qapısına papaq atdıq. Adət-ənənələrə əməl etmək lazımdı. Bacardığım qədər buna çalışıram.\nNizami Hacıyev ("İnter"in yaırmmüdafiəsi): Nə papaq atmaq, nə tonqaldan tullanmaq e! Toplanışdayıq neçə vaxtdı. Əziz Quliyevi keçələ, Arif Daşdəmirovu kosaya bənzədirəm.\nEltay Aslanov ("Turan"ın vitse-prezidenti): Bayramı əvvəl komandayla, sonra isə evdə ailəmlə qeyd edəcəm. Çərşənbə axşamı günləri tonqal üstündən atdandım. Papağı bayram günü atacam.\nAnar Nəzirov ("Turan"ın qapıçısı): Komandada o qədər problemlər var ki, heç bayram yada düşmür. Nə tonqaldan tullandım, nə də papaq atdım. Yaşar Abuzərovu kosaya, Vurğun Hüseynovu keçələ bənzədirəm.\nEldəniz Yusifov (AZAL-ın mətbuat xidmətinin rəhbəri): Ailəmlə birlikdə olacam. Bu günlərdə nə tonqalın başına yığışdım, nə də papaq atdım. Axır çərşənbəni qatarda keçirdim. Tovuza gedib-gələsi olduq.\nAmil Ağacanov (AZAL-ın qapıçısı): Bütün günü bazada olduğumuz üçün nə tonqal üstündən hoppandım, nə də papaq atdım. Evdə olanda tonaqlın başına yığışırıq, papaq atırıq. Nderim Nedzipidən keçəl, Şəhriyar Rəhimovdan yaxşı kosa çıxar.\nNail Kərimov ("Qəbələ" Futbol Akademiyasının direktoru müavini): Evdə olacam. Çərşənbə axşamları tonqaldan tullanmadım. Hələ ki papaq da atmamışam.\nVurğun Hüseynov ("Qəbələ"nin müdafiəçisi): Çərşənbə axşamları bazada tonqal qaladıq. Hamı kimi, mən də ağırlığımı tonqal atdım. Papaq isə atmamışam. Bayramdə onu da edəcəm. Pavel Doroşev keçələ, Saşa Yunisoğlunu kosaya bənzədirəm.\nMikayıl Nərimanoğlu (AFFA-nın Mətbuat və İctimaiyyət Əlaqələr Departamentinin rəisi): Heç yerə getməyəcəm. Novruzu ailəmin içində keçirəcəm. Çərşənbələrdə tonqal üstündən tullanmışam. Qapımıza papaq atıblar. Xalqımızın adət-ənənələrini yüksək dəyərləndirirəm. Ona görə də qapımıza gələnləri boş qaytarmırıq.\nAslan Şahgəldiyev (Peşəkar Futbol Liqanın Mətbuat və İctimaiyyətlə Əlaqələr Departamentinin rəisi): Ailəlikcə bir yerə yığışacağıq. Vaxt olmadı tonqal üstündən tullanmağa. Papaq atmaq mənlik deyil. Evə çox gec gedirəm. İşimiz o qədər çox olur ki, papaq atmağa, tonqal üstündən atdanmağa vaxt qalmır.\nGülağa Cabbarov (AFFA Hakim-İnspektorlar Komitəsinin sədri): Həmişə olduğu kimi, ailəmlə birlikdə. Tonqal üstündən tullandım. Lakin papaq atmayacam. Novruz ən çox sevdiyim bayramdı.\nNamiq Məstanov (AFFA nümaynədəsi): Bayramı evdə ailəmlə birlikdə qarşılayacam. Heyf ki, tonqal üstündən tulanmadım. Eləcə də papaq atmadım. Şəxsi işlərimlə əlaqədar elmizin adət -ənənələrini istənilən formada yerinə yetirə bilmədim. Bütün bunlar da işlərimin çoxluğu ilə bağlı oldu.\nElçin Məmmədov (referi): Müqəddəs bayram günü adam harda olar? Evində-eşiyində. Papaq atanda atırlar, atmayanda atmırlar. Bu bayram günləri fikrim var papaq atım. Axır vaxtlar tonqaldan atdanmamışam. Papaq atanlarla da Allahın verdiyi ruzini bölüşürük.\nMüəllif: Azerifootball.com Mənbə: futbol11.az


Üzeyir bəy Sovetlər dönəmində susdu, ya susmadı?\n2021, 13 May, Cümə axşamı, Bakı vaxtı 07:49\n“Əgər torpaq gözəl təbiətin qoynundadırsa və insan orada doğulubsa, o yerin dili, musiqisi, suyu, havası istər-istəməz onun varlığına hopur və onda milli hislər, millətini qorumaq, milli qürur oyadır”.\nBu sözləri AzadlıqRadiosunun “İz” proqramının Üzeyir bəyin 125 illik yubileyi şərəfinə hazırladığı verilişdə bəstəkar, musiqişünas, pedaqoq Nərgiz xanım Şəfiyeva səsləndirib.\nYAXŞI OĞUL DAYISINA ÇƏKƏR\nÖzü də əslən şuşalı olan Nərgiz xanım Üzeyir bəyin uşaqlıq illərini, atası və anasını, dövrünü, mühitini şirin bir dillə canlandırıb:\n“Hacıbəylilər nəsli Şuşada Üzeyir doğulmazdan da məşhur idi. Dayısı Ağalar bəy Əliverdibəyov çox gözəl tarzən, muğam bilicisi, həm də, musiqişünas idi. Üzeyir bəy ilk musiqi düşüncələrini dayısından alıb. Muğamı da ondan öyrənib”.\nKİM OXUMURSA, O ŞUŞALI DEYİL?!\nÜzeyir bəyin ata tərəfində də musiqi biliciləri, ustad xanəndələr olduğunu deyən Nərgiz xanım bir gerçəkliyi xatırlatdı: “Şuşada hər iki adamdan biri oxuyur və muğamı mükəmməl bilməsə də, ən azından zümzümə edir”.\nŞİRİN XANIM DEMOKRATİK DÜŞÜNCƏLİ QADIN İDİ\nQonağımız Şirin xanımın Xurşudbanu Natəvanın Şuşada yaratdığı “Məclisi-Üns”ün qadın toplantısına qatıldığını da bildirdi:\n“Şirin xanım oranın üzvü idi, özü də çox fəal idi. Bu məclisə demokratik əhval-ruhiyyə hakim idi. Qadınlarımız biliyə, maarifçiliyə can atırdılar, demokratik fikirlə yaşamağa maraq böyük idi”.\nHACIBƏYLİLƏR VARLI DEYİLDİLƏR...\nNərgiz xanımın bildirdiyinə görə, bu soyadın daşıyıcıları bəy idilər, amma varlı deyildilər: “Şirin xanım Əliverdibəyova heç də zəngin olmayan Əbdülhüseyn bəyə ərə getmişdi”.\nÜZEYİR QORİ SEMİNARİYASINDA NİYƏ TÖHMƏT ALDI?\nÜzeyirlə birgə oxuyan 8 nəfərin azərbaycanlı, çoxunun da Şuşadan olduğunu deyən Nərgiz xanım seminariyada uşaqlara öz dilində danışmağın qadağan edildiyini söylədi:\n“Amma uşaqlar bir yerdə olan kimi doğma dildə danışmağa başlayırdılar. Bu da Üzeyirdən gəlirdi. Elə töhmət də ona verilirdi. Məsələn, bazar günü onu heç yana buraxmırdılar. Atası rəhmətə gedəndə, o icazə istədi, vermədilər, icazəsiz Şuşaya gəldi. Və əməlli-başlı cəzalandı...”.\nAZAD FİKİRLİLİK BELƏ BAŞLADI...\nNərgiz xanım Üzeyirin azad fikirliliyinin burada özünü göstərdiyini bildirdi: “Nə üçün mən başqa millətlərdən əskik olmalıyam, nə üçün başqa dildə danışmalıyam? Görünür, bunlar onu həmişə narahat edirmiş”.\nÜZEYİR BƏY 3 QURULUŞDA YAŞAYIB\nNərgiz xanım Üzeyir bəyin 3 quruluşda yaşadığını diqqətə yetirdi: “Çar Rusiyasında, iki illik Müsavat hakimiyyətində və Sovetlərdə. Nə yazırdısa, nəyi tənqid edirdisə, Sovetlərdə bunu etmək olmazdı. Odur ki, Üzeyir bəy bu dövrdə musiqi təhsilinin əsasını qoydu. Nəriman Nərimanov ona təklif etdi ki, o Azərbaycanda musiqi təhsili proyektini hazırlasın. O bu işi gördü və bizim musiqi təhsilimiz varlığını indi də bu proyekt əsasında sürdürür”.\nÜZEYİR BƏY SUSMAYIB!\nAparıcının“Üzeyir bəyin yaradıcılığının ilk mərhələsi çox məhsuldar olub. İkinci dövrdə də o “Azərbaycan” qəzetinin baş yazarı olub. Adətən, deyirlər ki, o 3-cü dövrdə susqunluğa qapılıb”- fikrinə qatılmayan Nərgiz xanım “O, susmadı. Musiqi tədrisi, quruculuğu işləri ilə məşğul olmağa başladı. İlk dəfə xor təşkil olundu. Milli Xalq Çalğı Alətləri Orkestri (notlu), musiqi məktəbləri, konservatoriya və s. yarandı. Dərslik yazdı, elmi fəaliyyətlə məşğul oldu. İlk dəfə “Azərbaycan türk musiqisinin əsasları” kitabı ortaya çıxdı. “Koroğlu” yazıldı və s.” dedi.\nBelə adamların missiyasını peyğəmbər missiyasına bənzədən Nərgiz xanım fikrini belə əsaslandırdı: “Onlar nəinki yenilik gətirirlər, həm də öyrətməyə çalışırlar”.\n- Üzeyir hansı mövzuda yazdığı inşaya görə cəzalandırıldı?\n- Gənc Üzeyiri müəllimlik etdiyi Hadrut məktəbində ölümdən kimlər xilas etdi?\n- “Arşın mal alan”ın gələcək müəllifi necə sevib evləndi?\n- Utancaq Üzeyir təhsil illərində necə mahnı qoşurmuş? Tələbə yoldaşlarının xatirələrində nələr var?\n- Tətillərdə Tiflisdə gördüyü tamaşalar onu “Leyli və Məcnun”u yazmağa necə ruhlandırdı?\n- Üzeyir bəy nədən muğam operası yazdı?\n- Və nəhayət, Üzeyir bəyin mənzil muzeyinə toplaşanlar “Üzeyir bəy XXI əsrdə yaşasaydı, hansı ictimai mesajlar verərdi” sualını necə cavablandırdılar?


Koronavirus pandemiyası başlanandan dünyanın 10 ən zəngin adamının sərvəti iki dəfədən çox artaraq 1.5 trilyon dollara çatıb. Məlumatı Britaniyanın Oxfam xeyriyyə təşkilatı yayıb.\nElə pandemiya dövründə 160 milyondan çox insan yoxsulluğa sürüklənib. Oxfam bu həftə gözlənən virtual Dünya İqtisadi Forumu öncəsi, yanvarın 17-də hesabatını yayıb.\nTəşkilat bildirir ki, superzənginlərin pandemiya dövründə daha da varlanmasına səbəb nəhəng iqtisadi stimul paketlərinin səhmləri və digər aktivləri bahalandırmasıdır. Pandemiya başlanandan hər 26 saatda bir yeni milyarder yaranıb. Dünyanın 10 ən zəngin adamı hazırda ən yoxsul 3.1 milyard nəfərdən daha çox sərvətə malikdir.\n“Bu, şans deyil, seçim məsələsidir. Zənginlər və ən nüfuzlu şəxslər üçün struktur siyasət seçimləri “iqtisadi zorakılığ”a səbəb olur. Bu isə hamımıza, ən kasıblara, qadınlara və qızlara, irqi azlıq üzvlərinə daha çox birbaşa ziyan vurur”, – hesabat müəllifləri bildirirlər.\nSənədə görə, bərabərsizlik nəticəsində hər gün 21 min insan dünyasını dəyişir. Bu ölümlərin səbəbi tibbi xidmətə çıxışın olmaması, gender əsaslıq zorakılıq, aclıq və iqlim dəyişikliyidir. Təşkilat milyarderlərin gözlənilməz gəlirlərindən daha çox vergi tutmağa, zəngin ölkələri COVID-19 vaksinləri üçün intellektual mülkiyyət hüquqlarını qaldırmağa çağırır. Oxfam bildirir ki, superzənginlərdən yığılan vergi pulu ehtiyac içində olanları vaksinlə, tibbi xidmətlə təmin etməyə, sosial xərclərə sərf oluna bilər.\nBu həftə Davosda keçirilməsi planlaşdırılan Dünya İqtisadi Forumu pandemiya səbəbindən təxirə salınıb. "Omikron" ştamının yoluxmaları artırmasına görə siyasətçilər, vətəndaş cəmiyyəti liderləri və biznes adamları virtual olaraq bir araya gələcəklər.\nErmənilər geri çəkilən zaman əraziləri kor-koranə minalayırdılar\nRabitəçi Oruc Şirinov 20 Yanvar gecəsi dünyanı necə ayağa qaldırıb?\nSabiq icra başçısı qanunsuz silah saxlayırmış\nQazaxıstanda iğtişaşlar zamanı həbs olunanlara işgəncə verilir\nİnsanların gözləri “qan ağlayırdı” - Sabunçudakı “Bit bazarı”\nErmənistanla sərhəddə yaşayan Türkiyə vətəndaşları yolların açılmasının tərəfdarıdır – VİDEO-SORĞU\nAğdamdan Füzuliyə gedən yol... - FOTOLAR\nMübariz İbrahimov şəhid olan posta birinci biz girdik\nMəhkəmə “Zəfər” abidəsinə görə söküləcək bina ilə bağlı qərar verib – Sakinlər razılaşmır\nErmənistan müxalifəti yenidən aksiya keçirir – AVTOYÜRÜŞ\nŞimali Koreya lideri ordu günündə - VİDEO\nBelarus qorxu içərisindədir – Rusiyanın müttəfiqi iyə qorxur?\nUkraynada işğal olunmuş ərazilərdə PARTİZANLAR FƏALLAŞIB - FOTOLAR


Ceyhan terminalından bu il 75 mln. bareldən çox neft yola salınıb » www.kaspixeber.az ~ Gündəlik Yenilənən XəBəR Portalı\nCeyhan terminalından bu il 75 mln. bareldən çox neft yola salınıb\nTürkiyənin "BOTAS International Limited" (BIL) şirkəti tərəfindən Ceyhan neft terminalından bu günədək 3,44 mlrd. barelə yaxın neft yola salınıb.\nBu barədə "APA-Economics"ə BIL-dən bildirilib.\nQeyd edək ki, Ceyhan limanından Xəzərin Azərbaycan sektorunda yerləşən "Azəri-Çıraq-Günəşli" (AÇG) neft-qaz yataqlarından hasil edilən neft dünya bazarlarına çıxarılır. Məlumata görə, indiyədək terminaldan 4 478 tanker AÇG nefti ilə yüklənilib. Bu il (aprelin 24-ə olan vəziyyətə görə) Ceyhan neft terminalından 75,17 mln. barel neft və 97 tanker yüklənilib.\nXatırladaq ki, BIL 2001-ci ildən etibarən Bakı-Tbilisi-Ceyhan neft kəmərinin Türkiyə ərazisində istismarı ilə məşğuldur.


Veteran futbolçumuz: “Şah mənə 120 milyon təklif etdi” » Fanat.az\n13:54 13.01.2020 1290\nVeteran futbolçumuz: “Şah mənə 120 milyon təklif etdi”\n"Qarabağ”ın sabiq futbolçusu və baş məqşçisi, "Neftçi”nin keçmiş oyunçusu Elbrus Abbasovun 70 illik yubileyidir. Bu münasibətlə qol.az veteran hücumçudan müsahibə alıb.\nElbrus müəllim müsahibəsində maraqlı bir məqama da toxunub. Sən demə, hələ sovet dönəmində İranda yoldaşlıq oyunları keçirməyə gedən "Neftçi”nin hücumçusuna bu ölkənin şahı Məhəmməd Rza Pəhləvi olduqca böyük məbləğdə müqavilə təklif edib.\nElbrus müəllimin dediklərindən:\n"1974-cü ildən başlayaraq "Neftçi” 7-8 dəfə İranda olub. İranda bəzi komandalar var idi: "Persopolis”, "Traktor”, "Bəhmən” və bir də "Tac”. "Tac” birbaşa şahın özünün komandası idi. Bu komandada varlı, milyonçu futbolçular var idi. Onlar oyuna gələndə görürdük, hər biri xarici maşınlardan düşürdülər. Üzərlərində bəlkə də 2 kiloya yaxın qızıl qolbaq, üzük, saat olardı. O vaxt İranda qızıl çox ucuz idi.\nŞahın komandasını Tehranda 120 minlik stadionda 2:1 məğlub etdik. Həmin dövr üçün "Tac” ən güclü komanda idi. Heyətində İran millisinin 1 üzvü var idi və adı da Həsən Ruşən idi. Axşam otelə gəldik. Şahın bir nəfər adamı bütün günü bizimlə gəzirdi, bütün xərcləri özü ödəyirdi, sanballı kişi idi, həmişə kostyum geyinərdi, adı Ağayi Hüseyn idi. Bu şəxs gecə saat 12-də bizim qaldığımız otelə gəldi. İçəri girib "salam, axşamınız xeyir, necəsiniz, nə var nə yox?” dedi, bir az zarafat etdi ki, "niyə belə tez yatmısınız, çıxın bir Tehranı gəzin”. Mənə dedi ki, Ağayi Abbasov, məni şah göndərib. O, sənə öz komandasında oynamaq üçün 125 milyon pul təklif edir. O vaxt vəziyyət elə idi ki, Sovet rejiminə görə İranda qalmaq olmazdı. Dedim ki, "Ağa, yox, mən qala bilmərəm, atam-anam, qohum-əqrəba hamısı Ağdamdadır”.\nFutbolçunun dediyinə görə, o, təklifdən imtina edib. Ağayi Hüseynə bildirib ki, mənə Azərbaycanda, Ağdamda bir gün yaşamaq orda min il yaşamaqdan daha yaxşıdır. Onun bu sözündən sonra şahın adamı ondan inciyib.


Ermenistan prezidentinden etirazcilara cagiris - Azadliq Xeber\nErmənistan prezidentindən etirazçılara çağırış\nErmənistan prezidenti Armen Sarkisyan ölkədəki vəziyyətin təhlükəli həddə çatdığını bildirərək, tərəfləri təmkinli olmağa və dialoq qurmağa çağırıb. APA-nın “RİA Novosti”yə istinadən verdiyi xəbərə görə, Armen Sarkisyanın bəyanatı prezidentin rəsmi saytında dərc edilib.\n“Ölkəmizdəki proseslər təhlükəli həddə çatıb, bu çox ciddi fəsadlarla nəticələnə bilər. Təəssüf ki, ötən gün əldə olunan razılaşma və danışıqlar pozulub. Dialoq vəziyyətin sabitləşməsinə və gərginliyin azaldılmasına gətirib çıxara bilərdi”, – deyə Ermənistan prezidenti qeyd edib.\nA.Sarkisyan ölkədə sabitliyin pozulmasına gətirib çıxara biləcək destruktiv davranışa yol verməməyə, dialoq axtarışını davam etdirməyə çağırıb: “Bütün vətəndaşları, diaspordakı həmvətənlərimizi vəziyyəti gərginləşdirmək cəhdlərinə yol verməməyə, təmkinlik nümayiş etdirməyə çağırıram”, – deyə prezidentin bəyanatında deyilir.\nQeyd edək ki, bu gün İrəvanın Erebuni rayonunda polis yürüş keçirən aksiyaçıların qarşısını kəsib və toqquşma baş verib. Qarşıdurma zamanı bir neçə nəfər xəsarət alıb, 200-dən çox etirazçı saxlanılıb. Aksiyalara rəhbərlik edən Ermənistan parlamentinin deputatı Nikol Paşinyan da saxlanılıb və ona qarşı ictimai asayişi pozmaqla bağlı ittiham irəli sürülüb. Ermənistan Baş Prokurorluğu parlamentin deputatları Sasun Mikaelyan i Ararat Mirzoyanın da saxlanıldığını açıqlayıb.


oxu az elanları. oxu az kreditlə satışı - Rover.az\noxu az elanları\noxu az elanları (941 elan)\nİstənilən növ oxu az elanları. Ən münasib qiymətə oxu az elanları. Başqa yerdə tapa bilməyəcəyiniz oxu az elanları. Azərbaycanda və Bakıda oxu az alışı və satışı yalnız bizdə. Biz oxu az məhsullarının nağd və kreditlə satışını təşkil edirik. İşlənmiş və yeni oxu az məhsulları yalnız bizim saytda satılır. Ən sərfəli qiymətlərlə oxu az məhsullarının satışını təşkil edirik. Siz istədiyiniz oxu az məhsulunu bizim sayt vasitəsi ilə sata bilərsiniz. Kreditlə almaq istədiyiniz oxu az məhsulunu bizim sayt vasitəsi ilə ala bilərsiniz. oxu az məhsulları yalnız bizim saytda.


Bir çox qadınlar üzlərindəki tüklərə görə kompleksə girir və müxtəlif üsullarla onlardan qurtulmağa çalışırlar. ir çox qadınlar üzlərindəki tüklərə görə kompleksə girir və müxtəlif üsullarla onlardan qurtulmağa çalışırlar\nDərinizdə yaranan qırışları, sızanaqları, qara nöqtələri evdə hazırlayacağınız şəkər tozu müalicəsi ilə yox edə bilərsiniz. Şəkər tozunun dəriniz üzərindəki təsiri bununla kifayətlənmir. Şəkər tozu ilə hazırladığınız müalic\nEv şəraitində üzünüzə belə qulluq edin\nMəlumdur ki, hər kəs dərisinə qullut etmək üçün kasmetoloqa getmir. Bəlkə imkan cəhətdən, bəlkə də müəyyən başqa səbəblərdən. Bu səbəbdən, bizim təqdim etiyimiz maskalar sizə ev şəraitində dərinizə qulluq etmək üçün yüksə\nüzə qulluq melumatlari 2021, üzə qulluq haqqinda melumat , üzə qulluq xeberleri, üzə qulluq haqqinda ətraflı xanim.az saytında öyrənə bilərsiz\nsonxeber.az geymler 2021 geyim dəbləri hamilelikde qidalanma dil haqqinda atalar sozu qəlyanaltılar dil haqqinda atalar sozleri balıq yeməkləri kosmetika novruza aid haxştalar arzuya aid atalar sozu


Əfqanıstanda hakimiyyəti ələ keçirməsindən 3 ay sonra Talibanın baş naziri ilk dəfə ictimai çıxışını edib.\nOxuməni.az xəbər verir ki. Talibanın həmtəsisçisi olan Molla Məhəmməd Həsən Axund dövlət televiziyasında yayımlanan müraciətində bir sıra məsələləri işıqlandırıb.\nTaliban avqustun ortalarında ABŞ-ın rəhbərlik etdiyi beynəlxalq qüvvələr 20 illik müharibədən sonra ölkədən geri çəkilərkən hakimiyyəti ələ keçirib. Hazırda ölkədə artan inflyasiya, işsizlik və onsuz da kövrək olan iqtisadi böhran yaşanır. Milyonlarla əfqan, o cümlədən uşaqlar aclıq içərisindədir.\nQeyd edək ki, Taliban bir tərəfdən beynəlxalq ictimaiyyət qarşısında legitimlik qazanmağa və beynəlxalq yardımları cəlb etməyə çalışır, lakin digər tərəfdən Əfqanıstandan hər gün taliblərin orta əsrlərə aid şəriət qaydaları əsasında insanlara zülm etdiyi barədə xəbərlər gəlir. Hələlik heç bir ölkə Taliban hakimiyyətinin legitimliyini tanımayıb və Əfqanıstanın yeni hakimiyyəti ilə münasibətlər qurmaqda tərəddüd edir.


Tecyon(Taecyeon) hərbi xidmətini başa vurdu + Əsgərlik sonrası müsahibə – HANSAMO\nHome /Yazı/Tecyon(Taecyeon) hərbi xidmətini başa vurdu + Əsgərlik sonrası müsahibə\nTecyon(Taecyeon) hərbi xidmətini başa vurdu + Əsgərlik sonrası müsahibə\n2PM qrupundan Tecyon(Taecyeon) geri döndü.\n16 may səhəri Tecyon ordudakı çavuş vəzifəsini və hərbi xidmətini başa vurdu. Qyonqqi bölgəsindəki İlsanda qarşılanan Tecyon : “Yaxşı yata bilməmişəm. Gərginəm. Bu uzun zaman sonra kamera önündə durduğum ilk zamandı. Səhər trubanın səsini eşitdim. Hərbi xidməti başa vurduğuma inanmadım. Deyəsən, sabah səhər truba olmayan bir alarm ilə oyananda anlayacam.”\n”İlk öncə məni gözlədikləri üçün pərəstişkarlarıma təşəkkür etmək istəyirəm. Bu gün bu qədər insanın gələcəyini bilmirdim. Tez müddətdə yaxşı layihələrlə geri dönəcəyimə söz verirəm.”\nTecyondan ən çox nə etmək istədiyi soruşulanda :” Digər 2PM üzvlərini görmək istəyirəm. İkisi indi hərbi xidmətdədir və üzvlər üçün çox darıxıram. Ümid edirəm ki, sevgi dolu üzvlərimiz yaxında bir yerə toplanar və hərkəsə möhtəşəm şeylər göstərə bilərik.”\nHəmçinin ən çox darıxdığı qız qrupu olaraq seçdiyi TWICE-a təşəkkür edərək : “ Zamanlama səbəbi ilə onları görmək çətin oldu. Amma mənə bir video göndərdilər. Minnətdaram.”\n2PM üzvü Çansonq(Chansung) da onu qarşılamaq üçün orda idi və ikisi böyük gülümsəmələrlə mehribanca görüşdülər.\nTecyon 4 sentyabr 2017-ci ildə hərbi xidmətə başlamış və indi 16 may 2019-cu ildə hərbi xidmətini başa vurmuşdur. Həm 2PM, həm də aktyor olaraq fəaliyyətlərə başlamağı planlaşdırır. 2018-ci ilin iyul ayında JYP Entertainment ilə yollarını ayıran məşhur, 51K şirkəti ilə yeni səyfəyə başlamışdır.


Strategiya.az - Malayziya XİN Camal Kaşıkçı ilə bağlı təhqiqatın başa çatdırılmasına qədər gözləməyə çağırıb\nMalayziya XİN Camal Kaşıkçı ilə bağlı təhqiqatın başa çatdırılmasına qədər gözləməyə çağırıb\n09:24 / 22.10.2018\nMalayziya hökuməti Səudiyyə Ərəbistanından olan jurnalist Camal Kaşıkçının ölümü ilə bağlı fikir bildirmək üçün tələsməməyə, təhqiqatın başa çatdırılmasına qədər gözləməyə çağırıb.\nBu barədə oktyabrın 21-də Malayziyanın xarici işlər naziri Sayfuddin Abdulla bəyanatla çıxış edib.\nNazirin sözlərini sitat gətirən agentlik yazır: "Biz Səudiyyə Ərəbistanı ilə dost ölkə olaraq qalırıq və əlaqələrimiz çox möhkəmdir”. S.Abdulla qeyd edib ki, belə vəziyyətdə tələsmək lazım deyil, əksinə hadisənin təfərrüatları tam aydınlaşdırılanadək təhqiaqatın başa çatdırılmasını gözləmək lazımdır.\nXatırladaq ki, Ər-Riyada qarşı tənqidi fikirləri ilə seçilən C.Kaşıkçı oktyabrın 2-də sənədlərini götürmək üçün krallığın İstanbuldakı baş konsulluğuna gedib. Bundan sonra onunla əlaqə yaratmaq mümkün olmayıb. Oktyabrın 20-də Səudiyyə Ərəbistanının hökumət orqanları jurnalist ilə konsulluq əməkdaşları arasında baş verən mübahisə zəminində onun həlak olduğunu təsdiq ediblər. Qətllə əlaqədar krallığın 18 əməkdaşı həbs edilib. Səudiyyə Ərəbistanının kralı kəşfiyyatın yüksək vəzifəli şəxslərinin işdən azad edilməsi barədə sərəncam imzalayıb, hazırda istintaq davam edir.\nBununla yanaşı, Səudiyyə Ərəbistanı və Türkiyə tərəfindən birgə istintaq qrupu yaradılıb. Türkiyəli müstəntiqlər diplomatik nümayəndəlikdə, xidməti avtomobillərdə axtarış aparıblar. Səudiyyə Ərəbistanının Baş prokurorluğu da kralın tapşırığına əsasən daxili təhqiqata başlayıb.\nEtiket: Səudiyyə Ərəbistanı Türkiyə jurnalist Camal Kaşıkçı


Scholz: NATO Rusiyaya qarşı qətiyyət göstərməlidir – Medianews\nNATO-nun baş katibi Yens Stoltenberq Almaniyanın paytaxtı Berlində videokonfrans vasitəsilə Almaniya kansleri Olaf Şolz ilə görüş keçirib.\nMedianews.az xəbər verir ki, hökumət sözçüsü Steffen Hebestreit görüşlə bağlı açıqlamasında bildirib ki, Baş nazir Şolz və NATO-nun baş katibi Stoltenberq 29-30 iyunda keçiriləcək NATO Sammitinə hazırlıqla bağlı fikir mübadiləsi aparıblar.\nİclasda Rusiya-Ukrayna müharibəsinə toxunan Şolz hökumətin NATO-ya töhfə verməyə davam edəcəyini və NATO ittifaqının Rusiyanın təcavüzü qarşısında qətiyyətini göstərməli olduğunu bildirib.\nGörüş zamanı alyansın strateji konsepsiyasının yenilənməsi, Rusiyanın Ukraynaya təcavüzü nəticəsində lazımi işlərin görülməsi və “NATO 2030” gündəliyinin həyata keçirilməsi kimi məsələlər müzakirə olunub. İclasda alyansın Rusiyaya qarşı qətiyyət və birlik siqnalı verməsi razılaşdırılıb, həmçinin NATO-nun əsas missiyası olan Avro-Atlantik regionun qorunmasının bundan sonra da bu missiyanı etibarlı şəkildə yerinə yetirilməsi razılaşdırılıb.\nTags: mesajNATORusiyaYens Stoltenberq